
Caput  I. 
De  repetitioiiibus. 

Cui  debeantur  loci  in  carmine  Lucretiano  repetiti  quaestio 
adeo  non  ad  consensum  omnium  soluta  est,  ut  qui  novissime  eam 
tractavit,  Gneissius,  de  versibus  in  Lucretii  carmine  repetitis 
Argentor.  1879,  ita  ut  repetitiones  aiienas  esse  a  Lucretio  demon- 
straret,  in  praefatione  commentationis  Studemundum  ab  ipso  dis- 
sentire  fateatur.  Antea  Vahlenus,  Monatsber.  der  Berl.  Ak.  1877, 
contrariam  sententiam  etsi  non  pluribus  confirmavit,  diserte  tamen 
pronuntiavit.  Qui  vero  Gneissii  libellum  recensuerunt ,  Tohtius 
(Fleckeiseu  Jahrbb.  1879,  541 — 53)  et  Briegerus  (Bursian 
Jahresb.  1879,  II  201 — 8),  quamquam  non  omnia  comprobant, 
tamen  non  solum  acumen  auctoris  agnoscunt,  sed  in  multis  rebus 
ei  assentiuntur.  Item  Neumannus  in  commentatione  de  inter- 
polationibus  Lucretianis  Halis  Sax.  1875  multas  repetitiones 
spurias  esse  ostendere  studuit,  quamquam  multas  voluit  esse 
genuinas. 

Quae  cura  ita  sint,  hanc  quaestionem,  quippe  quae  pertineat 
ad  artem  et  ingenium  poetae  recte  aestimanda,  denuo  retractare 
constitui,  praesertim  cum  iam  non  in  universum  repetitioues  utpote 
molestae  in  carmine  didactico  a  poeta  abiudicentur ,  sed  ex  vera 
interpretatione  singularum  principia  iudicii  repetenda  esse  ab 
omnibus  concedatur.  Nec  iam  oflfensiones  omnes  interpolationis 
signa  faabentur.  Permultas  enim  Tohtius  et  Briegerus  imperfecto 
carminis  statu  excusari  censuerunt.  Sed  cum  ille  Gneissium  secu- 
tus  non  dubitet  partes,  quae  non  sine  damno  carminis  desunt, 
Lucretio  adimere  (e.  g.  vv.  III  87 — 93,  qui  prooemium  libri  con- 
cludunt),  et  Briegerus  quidem  versus,  qui  etsi  non  requiruntur 
tamen  maiores  offensiones  non  praebent  (e.  g.  illius  prooemii  vv. 
87 — 90),  interpolatos  esse  existimet:  fundamenta  crisis  adhuc 
valde  vacillare  mihi  videntur.  Gneissius  autem  ipse  quoniam 
commentatione  sua  repetitiones  condemnavit,  praesumptam  illam 

opinionem  quasi  eis  po6ta  omnino  abstinuerit  non  tam  sustulit 
quam  confirmavit.  Mihi  universo  dicendi  genere  id  videtur  com- 
probari,  quod,  ne  ultro  fundamenta  nobis  evertamus,  ex  ipsis 
legibus  artis  criticae  ponendum  est:  repetitiones ,  quae  senten- 
tiarum  nexu  flagitentur,  Lucretio  deberi,  etsi  non  omni  careant 
molestia;  immo  non  quae  flagitantur  modo,  sed  etiam  quae  non 
alienae  sunt,  genuinae  mihi  videntur.  Ex  incommodis  autem, 
praesertim  ex  levioribus  orationis  incommodis,  nihil  amplius  me 
arbitro  recte  diiudicatur  quam  quo  loco  versus  iterati  primitus 
sint  collocati.  Quodsi  demonstratum  erit  Lucretium  non  fugisse 
repetitiones,  satis  fore  suspiceris  verbo  dicere  eas,  quas  Gneissius 
aliique  emendatori  carminis  sive  interpolatori  attribuerunt,  referendas 
esse  ad  Lucretium  ibique  secundarium  tenere  locum,  nbi  oflFensioni 
sint.  At  ne  molestiae  quidem  quae  monstrantur  omnes  agnoscen- 
dae  mihi  videntur,  aliae  autem  non  satis  recte  ab  aliis  refutatae, 
nonnullae  denique  etiam  esse  intactae,  ut  in  singulos  locos  iterum 
inquirere  operam  non  perditam  fore  sperare  liceat. 

Sed  antea  fundamenta  quaestionis  firmiter  constabilieiida  sunt. 
Itaque  primum  affero  repetitiones  quasdam ,  quae  nullo  pacto  ten- 
tari  possunt,  cum  aut  necessariae  sint  aut  aptae  atque  omni  vaceut 
reprehensione ;  deinde  tales,  quae  quamquam  molestiis  laborant 
tamen  numquam  in  dubitationem  vocatae  sunt,  quouiam  item  per 
se  deleri  nequeunt. 

Omissis  igitur  formulis  orationis  aliisque  certis  verborum 
complexionibus  ') ,  quales  etsi  apud  Lucretium  plures  fortasse  et 
eae  quidem  saepius  recurrunt  tamen  apud  quemvis  scriptorem  in- 
veniuntur  (cf.  Albrechtius,  Wiederholte  Verse  und  Versteile  bei 
Vergil,  Hermes  XVI  393 — 444 ,  maxime  402) ,  pleni  fere  versus 
in  una  eademque  argumentatione  hi  potissimum  iterari  videntur: 
corpora  cum  deorsum  rectum  per  inane  feruntur  II  217 

quo  citius        II  226 

nec  tempore  certo 
nec  regione  loci  certa  II  259.  60 

II  293 

dum  facile  in  venas  cibus  omnis  inditur  et  dum  II  1125 
nec diditur  ei  II  1136 


1)  Ex  hoc  genere  sunt  e.  g.  saepius  iteratae: 
Magnopere  a  vera  lapsi  ratione  vldentur, 
multa  modis  multis  in  cimctas  undique  partes; 

plures  congessit  Gneissius  pg.  7  et  8.    Huc  pertinent  formulae  magis 

poeticae  quales  sunt 

morte  obita  quorum  tellus  amplectitur  ossa  I  135 

quorum  morte  obita  IV  734 

Democriti  quod  sancta  viri  sententia  ponit  III  371  V  622 
.  .  nigra  virum  percocto  saecla  colore  VI  722,  1109. 

cf.  haec  eadem  cibus,  in  venas  dum  diditur  omnis  IV  955 
diditur  in  venas  cibus  omnis,  auget  alitque  VI  946, 

mittier  ab  rebus  summo  de  corpore  rerum  (effigias)  IV  43 

ab  rebus  mitti —  (imago  debet)  IV  64 

quod  genus  illa  foris  quae  vere  transpiciuntur  IV  271 

alter  et IV  278 

fit  quoque  de  speculo  in  speculum  ut  tradatur  imago  IV  326 

usque  adeo      translucet     IV  332 

ex  ineunte  aevo  coniunctam  atque  uniter  aptam  (terram  aeri)  V  537 

— coniuncta    apta    (terra    aeri)  V  555 

propterea  quia  tam est  (anima  corpori) 

mutat  enim  mundi  naturam  totius  aetas  [V  558, 

ex  alioque  alius  status  excipere  omnia  debet  V  828.  9 

sic  igitur  mundi  naturam  totius  aetas 

mutat,  et  ex  alio  terram  status  excipit  alter   V  834.  5 

tamquam  demissa  columna 
in  mare  de  caelo  VI  426.  7 
VI  433. 

In  diversis  argumentis  tamquam  propositiones  sive  clausulae  sive 

confirmationes  repetuntur  vv: 

sunt  igitur  solida  primordia  simplicitate  I  609 
pollentia I  574 

cf.  at  quae  sunt  solida  primordia  simplicitate  II  157,  de  I  548 

cf.  pg.  40 

ne  tibi  res  redeant  ad  nilum  funditus  omnes  I  797,   I  673  cf. 
pg.  36,  II  756  cf.  pg.  36,  II  864  cf.  pg.  41 
ne  res  ad  nilum  redigantur  funditus  omnes  1 791,  II  752  cf.  pg.  36 
praeterea  si  immortalis  natura  anifnaist  III  624 
L  ni  670 

nam  comraunibus  inter  se  radicibus  haerent  (animus  et  corpus)  III325 

(terra  et  mundus)  V  554 

nam  cur  luna  queat  .  .  V  753 

tempore  eodem  aliut  facere  id  non  posse  putetur   i    corpus  756 
et  cur  terra  queat  .  .  V  762 

tempore  eodem  aliut  nequeat  ...    corpus        765 
.  .  cur  hic  posset  .  .  V  1043 

tempore  eodem  alii  facere  id  non  quisse  putentur?  1045 
porro  aliut  clarescit  et  e  contemptibus  exit  V  833 

succedit V  1278 

fulgititem  cum  rarescunt  quoque  nubila      caeli  VI  214 

praeterea  (pluit) ventis  VI  513 

propter  dissimilem  naturam  dissimilisque    |    texturas  (aliae   res 

aliis  animantibus  aptae  sunt)  VI  775 
textaque  rerum  (suam  quisque  sensus 

rem  percipit)  VI  990  j 

eadem  propositio  eisdem  effertur  verbis: 
et  quibus  ille  modis  congressus  materiai 
fundarit  terram  caelum  mare  .  .  V  67.  8 

sed  quibus 

terram  et  caelum  pontique  profunda         V  416.  7. 


Nec  ita  dissimiles  sunt  praeterea  vv. 

sunt  igitur  venti,  nimirum,  corpora  caeca  I  277 

quare  etiam  atque  etiam  sunt  venti  corpora  caeca  I  295 
temporis  in   puncto   rerum    simulacra  ferantur        IV  164 

nunc  age,  quam  celeri  motu IV  176 

quam  celeri  motu    rerum       IV  210 

nunc  ea  quae  dico     ■ feruntur        IV  239 

nunc  quae  mobilitas  sit  reddita  materiai  |  corporibus  II  142 

et oUis  tranantibus  auras  |  reddita    sit  (simu- 

lacris)  IV  177 
cetera  de  genere  hoc  monstra  ac  portenta  loquontur  IV  590 
creabat        V  845. 

His  adnecto  duas  repetitiones ,  quae  neutro  loco  requiruntur,  utro- 

que  tamen  aptae  sunt: 

sanctius  et  multo  certa  ratione  magis  quam 
Pythia  quae  tripodi  a  Phoebi  lauroque  profatur: 

ita  I  738.  9  poeta  philosophos  quosdam  dicit  tamquam  ex  adyto 

cordis  responsa  dedisse,  neque  minus  commode  quamquam  auda- 

cius  V  111.  12  se  ipsum  ait  fundere  fata. 

V.  autem 

tibia  quas  fundit  digitis  pulsata  canentum 
duobus  locis  (IV  585,  V  1385)  eisdem   verbis  „dulcis  querellas" 
subiungitur. 

Versuum  porro  IV  180—2  =  IV  909—11 
suavidicis  potius  quam  multis  versibus  edam ; 
parvus  ut  est  cycni  melior  canor,  ille  gruum  quam 
clamor  in  aetheriis  dispersus  nubibus  austri 

duo  quidem  posteriores  utroque  loco  omitti  possunt;  utrique  tamen 
eos  pariter  convenire  non  est  quod  dicam. 

Verba  denique 

noctes  atque  dies  niti  praestante  labore 

ad  summas  emergere  opes, 
quae  III  62.  3  orationis  structura  retinentur,  II  12.   13  una  cum 
eis,  quae  alterum  versum  explent,  „rerumque  potiri"  facili  quidem 
opera  sed  non  nisi  arte  critica  contempta  tollantur. 

Repetitiones ,  quas  attuli,  molestiis  carent;  nunc  subiciam 
paucas,  quae  etsi  offensioni  esse  possint  tamen  numquam  vexatae 
sunt.     Ita  vel  formulae  interdum  miuus  accurate  ponuntur.    Verba 

quidem  „qnare  etiam  atque  etiam"  (I  295,  1049,  II  377  .  .)  non 
idouea  videntur,  cum  quibus  iungantur  negata  illa  „minime  mira- 
rier  est  par"  e.  g.  IV  289 

quare  etiam  atque  etiam  minime  mirarier  est  par, 

cf. procul  est  ut  credere  possis  IV  856. 

Porro  num  putas  vv,  V  855.  6 

multaque  tum  interiisse  animantum  saecla  necessest 

nec  potuisse  propagando  procudere  prolem 
futurum  fuisse  ut  ita  conformarentur ,   nisi  antecederent  simiiiter 
elata 

ut  propagando  possint  procudere  saecla  (850)? 
Ne  opponas  eandem  formam  exstare  IV  495.  6 

ideoque  necessest 

non   possint  alios  alii  convincere  sensus, 
moneo  ibi  versus  exitum  „ideoque  necessest"  ex  v.  490  audiri.  — 
Quod  qui  negat,  tamen  largietur  fortasse  vv.  V.  182.  3 

notities  hominum  dis  unde  est  insita  primum, 

quid  vellent  facere  ut  scirent  aiiimoque  viderent? 
compositos  esse  ad  exemplum  versuum  V  1047 — 49 

unde  insita  notities  est 

utilitatis  et  unde  data  est  huic  prima  potestas, 

quid  vellet,  facere  ut  scirent  animoque  viderent? 
Hoc  enim  loco  sententia  sine  salebris  ita  currit :  unde  huic 
notities  utilitatis  insita  est  et  prima  potestas  facere  ut  scirent  (sc. 
ceteri)  animoque  viderent  quid  vellet  (sc.  ipse)?  illo  autem  non 
alia  modo  et  minus  elegans  est  structura :  notities  utscirent 
animoque  viderent  quid  vellent  facere,  sed  nescio  an  mira  sint 
verba  „ut  scirent  quid  vellent  facere",  cum  exspectemus  „ut  sci- 
rent  qui  eos  (i.  e.  homines)  facere  possent".  Quae  disputavi 
non  refelluntur  eo  quod  illi  versus  in  carmine  hos  antecedunt; 
etenim  iam  Lachmannus  aliis  rationibus  vv.  V  110 — 234  postea 
carmini  intextos  esse  ostendit.  —  In  alio  emblemate  exstant  vv. 
(II  1058—66): 

cum  praesertim  hic  (sc.  orbis  terrarum)  sitnaturafactus,  et  ipsa 
sponte  sua  forte  oflfensando  semina  rerum 
1060  multimodis  temere  in  cassum  frustraque  coacta 
tandem  coluerunt  ea  quae  coniecta  repente 
magnarum  rerum  fierent  exordia  semper, 
terrai  maris  et  caeli  generisque  animantum. 
(v.  1061  „coIuerunt"  restituit  Lachm.).     Ex  his  recte  opinor  hic 
sententiarum  progressus  elicitur:  (In  infinito  spatio  uon  verisimile 
est  hunc  unum  orbem  terrarum  creatum  esse,  tot  autem  elementa 
foris  nihil  agere,)  praesertim  cum  hic  (orbis)  eadem  natura,  quae 
dominatur  in  universo,  factus  sit  et  primordia  eum  eisdem  motibus 
eflfecerint,  quibus  omnino  res  magnas  —  terras  maria  cett.  — 

constituere  solent,  sive  accuratius:  praesertim  cum  eadem  natura, 
qua  hic  orbis  factus  est,  dominetur  in  universo  et  primordiorum 
motus,  quibas  bic  orbis  constitutus  est,  ubique  sint  et  omnino  res 
magnas  efficere  soleant.  Sed  difficultates  bnius  loci  nemo  non 
sentiet.  Etenim  modus  indicativus  „coluerunt"  1061,  qui  respon- 
det  antecedenti  „sit  factus"  1058,  et  coniunctivus  „fierent"  1062 
explicatum  vix  habent,  nisi  arcessuntur  vv.  V  429 — 31,  ubi,  cum 
cetera  sint  eadem  cum  II  1061 — 63,  pro  „coIuerunt"  est  „conve- 
niant"  et  pro  „fierent"  „fiuiit",  quae  quidem  formae  in  hunc  locum 
minus  videntur  quadrare.  —  Subsequentium  porro  versuum 
II  1064—66 

quare  etiam  atque  etiam  talis  fateare  necesse  est 
esse  a  I  i  0  s  a  1  i  b  i  congressus  materiai, 
q  u  a  I  i  s  hic  est,  avido  complexu  quem  tenet  aether 
sententiae  adeo  contractae  sunt,  vix  ut  dispicias,  quae  in  eis  in- 
esse  videantur:  „fateare  necesse  est  esse  alios  alibi  congressus 
materiai,  ut  probabile  sit  etiam  tales  alibi  esse,  qualis  hic 
est  .  .  •  ",  nisi  contuleris  vv.  V  187 — 94,  ubi  simillimae  bene 
distinguuntur :  primordia  ex  infinito  iam  tempore  consuerunt  .  .  . 
orania  pertemptare,  quaecumque  inter  se  possent  con- 
gressa  creare,  ut  non  sit  mirum,  siin  talis  disposituras  deci- 
derunt  quoque  .  .  . ,  qualibus  haec  rerum  geritur  nunc  summa 
novando  i.  e.  sihunc  quoque  statum  eflfecerint  (in  I.  II  autem: 
ut  non  sit  mirum,  si  alibi  quoque  idem  status  efficiatur).  Forma 
quidem  ex  hoc  loco  non  deprompta  est,  iniqua  tamen  orationis 
brevitas  nisi  fallor  inde  orta  est,  quod  poetae  cum  haec  scriberet 
illa  obversabantur.  —  Paulo  post  hos  vv.  in  eodem  embolio  II 1090 
sqq.  naturam  non  deos  omnia  perficere  argumentis  evincitur,  quae 
VI.  387  sqq.  sic  discernuntur :  Jupiter  atque  alii  dei  si  fulmina 
mittunt,  cur  petunt  eis  innoxios,  loca  sola,  maria?  an  tum  brachia 
consuescunt  ?  ( — 405)  qui  autem  possit  Jupiter  in  multas  simul  partes 
mittere  fulmina?  (411 — 16)  cur  denique  sancta  deum  delubra 
suasque  sedes  fulmine  discutit?  (417 — 20).  Haec  omnia  in  I.  II 
una  hac  periodo  comprehenduntur :  quis  summam  immensi  regere 
p  0 1  i  8  e  s  t ,  quis  caelos  omnes  convertere  et  terras  ignibus  suffire 
inve  omnibus  locis  omni  tempore  praesto  esse,  ut  nubibus  tenebras 
faciat ,  t  u  m  fulmina  mittat  et  aedis  saepe  s  u  a  s  disturbet  et  in 
deserta  recedens  saeviat  exercens  telum,  quod  saepe  nocentes 
praeterit  exanimatque  indignos?  Ne  suspiceris  Lucretium  cum 
ita  loqueretur  nondum  distinxisse  cogitationibus  singula:  „neque 
potest  unus  Jupiter  summam  regere,  neque ,  si  posset,  suas 
sedes  disturbaret  aut  innoxios  peteret  aut  loca  sola ;  a  n  tum  lacer- 
tos  eum  firmare  putas"  ?  Nam  ut  demonstraret  naturam  per  se 
omnia  creare,  cur  argumentum  e  fulmiuibus  petiit,  cum  multa 
mirabilia  homines  divinitus  fieri  arbitrentur,   nisi  in  1.  VI,  ubi  de 

fulminibus  agit,  haec  non  a  deis  mitti  sed  natura  fieri  diserte  ex- 
posuit?  Nimirum  etiam  huius  loci  compendiaria  scribendi  ratio 
inde  nata  est,  quod  sententiae  antea  expeditae  animum  poetae 
subibant.  —  Non  quidem  moleste  videtur  forma  „aevi"  in  duobus 
versibus  sese  excipientibus  iterata  V  1216.  17 

perpetuo  possint  aevi  labentia  tractu 

immensi  validas  aevi  contemnere  vires: 
id   tamen   nisi   fallor   inde   colligere   licet  alterum  versum  antea 
seorsum  positum  esse  I  1004,  alterum  V  379  '). 

Nisi  viderer  in  incerta  decurrere,  etiam  ad  explicandum 
talem  soloecismum:  VI  759  „quadrupedes  .  .  .  ut  si  sint  mactata 
repente"  similem  versus  exitum  adhiberem,  qui  est  II  1034  „8i 
sint  obiecta  repente" ;  sed  tales  sermonis  iniquitates  vix  potest 
certo  demonstrari  eo  esse  effectas  quod  similia  verba  per  aures 
sonarent;  itaque  —  id  quod  magis  ad  hanc  quaestionem  pertinet  — 
sententias  quasdam  principales,  quae  iterum  atque  iterum  lectori 
inculcantur ,  ut  fors  eas  obtulit ,  filo  quodam  nectam :  Terra  - 
omnia  creavit,  nam  neque  de  caelo  cecidisse  animalia  possunt 
nec  de  salsis  exisse  lacunis  II  1153 — 59,  V  790 — 94;  itaque 
merito  mater  appellatur  II  598,  9,  *998^),  *V  795,  821; 
nunc  tamen  effeta  est  et  destitit  parere  II  ll56 — 52,    1160 — 72, 

V  826 — 8 ;  etenim  res  mutantur  semper  II  69 — 79,  300.  1, 
1173.  4,  III  964  sqq.,  V  247—60  terra,  261—72  aqua, 
273 — 80  aer,  281-305  ignis,  306  sqq.  cetera;  quod  autem 
mutatum  finibus  exit,  continuo  hoc  mors  est  illius  quod  fuit  ante 
*I  670,  792,  II  753,  III  519,  756;  itaque  caehim  et  terra 
mox  ruinam  dabunt  V  93  sqq. ,  343  sqq. ;  nec  tamen  quid- 
quam  oritur  nisi  morte  adiutum  aliena  I  264 ,  II  62 — 79, 
1002—6,  III  965;  ergo  ne  res  ad  nilum  redigantur  de  niloque 
renata  vigescat  copia  rerum,  primordia  aeterna  sint  necesse  est 
*I  672—4,  756—8,  *  U  750— 52 ,  1002—6,  quae  in  rebus 
permixta  I  196  sqq.,  814—22,  859—74,  II  581—99  et 
660 — 87 ,  diverso  motu  concursu  positura  .  .  .  varias  res  pro- 
creant  I  684  sqq. ,  *I  817  sqq.,  *  908  sqq. ,  II  883  sqq., 
1007  sqq. ;  quemadmodum  literae  verba  diverso  ordine  I  197, 
822—27,  *  912  sqq.,  *  II  688—91.  Quodsi  rerum  ignorem 
primordia  quae  sint,  ex  ipsis  caeli  rationibus  hoc  tamen  confir- 
mare    ausim    mundum  non  divinitus  esse   creatum  *  II  177  sqq., 

V  195  sqq. ;  homines  vero ,  quorum  operum  causas  nulla  ratione 
videre  possunt,  ea  divino  numine  fieri  rentur  I  153.  4,  V  1183  sqq., 


I)'tale8  offensiones  apposuisse  non  tamen  prorsus  a  re  alienum 
esse  concedet  quicumque  reputaverit  multas ,  propter  quas  versus  iterati 
in  dubitationem  vocati  sunt,  vix  esse  graviores. 

2)  loci  stellae  signo  *  distincti  tentantur. 

*  VI  56.  7,  *  90.  91;  itaque  miseri  in  terrore  ac  tenebris  se 
volvunt  (haec  sententia  in  exordiis  fere  omnium  librorum  recurrit). 
Hunc  terrorem  tenebrasque  animi  necesse  est  pellant  non  radii 
solis  sed  species  naturae  ratioqne  (ibidem).  Hanc  viam  primus 
aperuit  Epicurus  dictis  non  armis  I  66  sqq. ,  V  49  sqq.  Eius 
ipse  premo  vestigia  HI  1  sqq.  V  55  sqq. ,  in  primisque  reper- 
tu8  sum ,  qui  Graecorum  praecepta  Latinis  literis  illustrarem 
I  926  sqq.,  *  IV  1  sqq.,  V  335  sqq.  Difficile  hoc  munus  est  propter 
egestatem  linguae  et  rerum  novitatem  1 136 — 9,  832  sqq.,  V  97  sqq., 
cf.  III  260.  Quod  quidem  in  hoc  muudo  fiat  certum  poni  vix  po- 
test,  sed  quid  possit  oriri  .  .  .  id  doceo  pluresque  sequor  dispo- 
nere  causas,  quarum  una  tamen  vera  sit  V  526 — 33,  VI  703.  4. 
Has  et  his  simiies  sententlas  —  etiam  praeter  locos ,  quos 
attuli  —  saepius  recurrere  noii  mirabile  est ;  at  iuterdum  etiam  sin- 
gulares  sententiae,  quae  ad  universum  carmeu  minus  valent,  ite- 
rantur.  Non  dico  diversas  confutationes  et  explicationes  ex  eodem 
saepins  argumento  derivari  —  vehit  dogmata  Heracliti  Empedo- 
clis  ceterorum  philosophorum,  qui  non  atomos  et  inaue  tamquam 
principia  rerum  posuerunt,  eadem  hac  ratione  seorsum  refelluntur 
quod,  ut  ex  illorum  elementis  res  oriantur,  ea  ipsa  mutentur,  mu- 
tatione  autem  confieiantur;  ratio  quoque  Avernorum  locorum 
VI  830  sqq.  et  Maguetis  lapidis  VI  1002  sqq.  eadem  esse  dicitur 
sc.  quod  ut  inter  terram  et  aves  ita  inter  lapidem  et  ferrum  spa- 
tium  vacefiat  — ,  sed  dignum  mihi  videtur  quod  animadvertatur 
poetam  explicantem,  cur  praeter  ferrum  aliae  res  Magnete  non 
attrahantur,  eodem  uti  hoc  exemplo  VI  970 

barbigeras  oleaster  eo  iuvat  usque  capellas 

effluat  ambrosiae  quasi  vere  et  nectari'  linctus; 

qua  nil  est  homini  quod  amariu'  frondeat  esca. 

denique  amaracinum  fugitat  sus  et  timet  omne 

ungentum :  uam  saetigeris  subus  acre  venenumst, 
quod  V  899  sq. 

videre  licet  pinguescere  saepe  cicuta 

barbigeras  pecudes,  homini  quae  est  acre  venenum 
adhibuit,  ut  Centauros  Scyllas  cetera  animalia,  ex  alienigenis  mem- 
bris  composita,  non  exstitisse  demonstraret,  et  IV  640  sq. 
nobis  veratrum  est  acre  venenum 

at  capris  adipes  et  coturnicibus  auget 
inter  alia  attulit,  ut  saporem  diversum  esse  explanaret.  Ter  hoc 
exemplo  eadem  probatur  sententia  „non  omuibus  omnia  vel  eadem 
convenire",  quae  quidem  sententia  ipsa  ad  diversa  argumenta  ac- 
commodatur.  —  Quid  quod  eodem  exemplo,  quo  in  I.  I  corpora 
caeca  exstare  docemur: 

305  fluctifrago  suspensae  in  litore  vestes 

uvescunt,  eaedem  dispansae  in  sole  serescunt, 

in  1.  VI  primum  declaratur,  quo  modo  nubes  oriantur, 

470  permulta  mari  quoque  toUere  toto 

corpora  naturam  declarant  litore  vestes 
suspensae,  cum  concipiunt  umoris  adhaesum, 
deinde  paulo  post,  503  venti  concipiunt 

umorem,  veluti  pendentia  vellera  lanae 
exponitur,    qui    pluvius    umor    concrescat  in    nubibus,    denique 
VI  617  sq. 

videmus  .  .  .  vestis  umore  madentis 

exsiccare  suis  radiis  ardentibu'  solem 
vestis  quidem  exemplo  —  quae  tamen  exsiccatur,  non  ut  ceteris 
locis  umorem  capit  —  qui  soi  partem  maris  aestii  detrahat 
expeditnr?  —  Universa  porro  ratio,  qua  anellus  ad  Magnetem 
propellitur  et  nos  meantes  aere  movemur,  est  simillima  atque 
eodem  fere  illustratur  exemplo:  VI  1032  aer  ferrum 

trudit  et  impellit  quasi  navem  velaque  ventus, 
IV  897  fit  aere  et  vi  intestina, 

corporis  ut  navis  velis  ventoque  feratur. 

Nec  vero  minus  memorabile  videtur  poetam  vel  eandem  rem  bis 
eodem  illustrare  exemplo.  Velut  VI  179  fulgur  eo  docet  oriri 
quod  ventus  invadat  uubem  et  versatus  ibidem  mobilitate  sua  fer- 
vescat,  ut  .  .  .  plumbea  .  .  .  glans  etiam  longo  cursu  vol- 
venda  calescat,  et  paulo  post  VI  306  sq.  ventus  -  inquit  — 
igniscit  longo  meatu  .  .  . 

non  alia  longe  ratione  ac  plumbea  saepe 

fervida  fit  glans  in  cursu  .  .  . 
cf.  praeterea  VI  160  sqq.  nubes  semina  ignis  excutiunt  suo  con- 
cursu,  ceu  lapidem  si 

percutiat  lapis  aut  ferrum, 
et  VI  309  ipsius  plagae  vis  venti  excitat  ignem 

314  ut  lapidem  ferro  cum  caedimus,  evolat  ignis. 
Sed  horum  exemplorum  numerum  quivis  facile  augebit.  Ita- 
que  iam  liceat  paucis  indicare,  quid  de  repetitionibus  iudicandum 
mihi  videatnr.  In  animum  non  possum  inducere  eas  fefellisse 
poetam.  Immo  VI  936  sqq.  in  expedienda  vi  Magnetis  diserte 
„nunc"  inquit  „omnis  repetam  quam  raro  corpore  sint  res  com- 
memorare ;  quod  in  primo  quoque  carmine  claret" ,  deinde  haec 
enarrat  exempla,  quibus  in  I.  I  usus  est: 

942  fit  ut  in  speluncis  saxa  superne 

sudent  umore  et  guttis  manantibu'  stillent 
I   348  in  saxis  ac  spelancis  permanat  aquarum 

liquidus  umor  et  uberibus  flent  omnia  guttis, 
946.  7  diditur  in  venas  cibus  omnis,  auget,  alitque 

corporis  extremas  quoque  partis  unguiculosque 

I  350  dissipat  in  corpns  sese  cibus  omne  animantum, 
951  ..  .  per    dissepta    domorum   saxea  voces 

pervolitant,  permanat  odor  frigusque  vaposque  |  ignis  . . . 
I  354  inter  saepta  meant  voces  et  clausa  domorum 
transvolitant,  rigidum  permanat  frigus  ad  ossa 
cf.  VI  228  transit  .  .  .  validum  fulmen  per  saepta  domorum 
clamor  ut  ac  voces,  transit  per  saxa,  per  aera 
I  489  transit  .  .  .  fulmen  caelum,  per  saepta  domorum 
clamor  ut  ac  voces,  ferrum  candescit  in  igni. 
Qua  quidera  ex   comparatione  nolim   concludi    similiura    locorum 
alterum  inspecto  altero  compositum  esse.    Interdum  enim  redeunt 
versus  uno  vel  paucis  verbis  commutatis  velut 

III  701  quod  permanat  enira  dissolvitur,  interit  ergo 

756  — —  mutatur ; 

aiit  eadem  verba  repetuntur  aliter  structa  (cf.  Lachm.  comm.  ad 
V  1048.  9)  e.  g. 

VI  200  quaerentesque  viam  circumversantur,  et  ignis 

seniina  convolvunt  sc.  venti 
V  520  quaerentesque  viam  circumversantur  et  ignes 
passim  per  caeli  volvunt  immania  templa; 
non  numquam  denique  etiam  eisdem  verbis  alia  notio  subest.  Non 
dico  de  singulis  vocibus,    quae  consilio  quodam  diversa  significa- 
tione  ponuntur  (cf.  Vahlenus  in  ind.  lect.  Berol.  1881.  2  pag.   7), 
neque  Dmnes  verborum  complexus,  quibus  aliis  locis  alia  subicitur 
sententia,  quasi  auribus  atque  ipso  sonitu  continebantur ;  casui  enim 
debetur  e.  g.  hic  verborum  concentus: 

II    890  lapides  .  .  .  nequeunt  vitalem  reddere  sensum 
i.  e.  vitam  efficere 
et  II  1006  fit   ut    res    .  .  .    capiant  sensus  et  puncto  tempore 

reddant  i.  e.  perdant. 
Sed  ^er  V  488,  VI  405,  VI  1142  in  versus  exitu  „campos- 
que  natantis"  intellegendae  sunt  „undae",  semel  VI  267  „pam- 
posque  natare"  significantur  „campi  inundati",  vel  si  II  863 
„fundamenta  quibus  nitatur  summa  salutis"  dicuntur  „primordia 
rerum" ,  IV  506  autem :  „fundamenta  quibus  nixatur  vita  salus- 
que"  cum  alia  vivendi  priucipia  tum  „fide3  sensuum"  (cf.  pg.  5 
III  325,  V  554  et  VI  775,  VI  990):  non  videtur  improbabile 
poetam  in  eorundem  verborum  usum  recidere,  quia  sonus  et  nu- 
merus  eorura  in  mente  haerebant. 

Etiam  maiores  versuum  series  Lucretiura  memoria  tenuisse 
quid  omnino  mirum,  cura  dies  et  noctes  elaboranti  facilius  inhae- 
rescant  praesertira  ea  quae  nuraerorum  vinculo  cohibentur?  lara 
si  quis  eo  confugiat  ut  eos  saltera  locos ,  quos  ex  aliis  exscriptos 
esse  verisimile  est,  interpolatori  tribuendos  esse  contendat  pro- 
pterea  quod  illa  opera  indigna'  sit  poeta :  is  nisi  fallor  non  rationi- 

bus  nitatnr  et  concludere  vereatur,  quod  iam  non  licet  repudiare. 
Nam  si  poeta  formam,  qua  semel  sententiam  concepit,  de  me- 
moria  repetere  non  dubitavit,  ne  e  chartis  quidem  eam  repetere 
censendus  est  dubitasse;  non  quo  secutus  sit  repetitiones ,  sed 
eas  non  vitavit.  —  Quod  si  recte  disputatum  est,  non  licet  ex 
eis  iudicium  petere  de  arte  et  ingenio  poetae,  quae  quidem  aliunde 
satis  pernoscuntur.  Num  vero  in  expoliendo  carmine  poeta  eas 
remoturus  fuerit  inquirere  non  est  huius  loci.  Neque  enim  quid 
ille  facturus  fuerit  iam  quaeritur,  sed  quid  fecerit  in  carmine  quale 
traditum  est. 

Quoniam  repetitiones  necessariae  aut  aptae,  etiamsi  forma 
laborat  oflFensionibus,  Lucretianae  nobis  videntur  esse ,  interpola- 
tionis  indicia  nuUa  supersunt  nisi  quibus  apud  quemvis  scriptorem 
interpolator  deprehendi  solet.  Quo  de  geuere  sunt  maxime  quod 
sententiae  —  quoniam  iteratae  a  mente  poetae  non  prorsus  alienae 
esse  possunt  —  a  proposito  abhorrent  et  inconstantiam  quandara 
patefacere  videntur,  aut  quod  simillimae  vicinae  sunt,  ut  altera 
alteri  eam  ipsam  ob  causam  ascripta  videatur  esse.  Quarum 
quidem  haud  paucae  ne  ad  structuram  quidem  adaptatae 
sunt,  ut  magis  errore  eas  illapsas  quam  consilio  insertas  esse 
probabile  sit. 

Fundamenta,  quae  confirmasse  nobis  videmur,  sunt  fere  eadem 
quae  Lachm.  sibi  posuit.  Itaque  repetitiones ,  quas  ille  ad  has 
normas  redactas  recte  seclusit,  praetermitto  easque  afferre  satis 
habeo,  de  quibus  ei  non  videtur  assentiendum  esse. 

V.  V  1315 
terrificas  capitum  quatientes  undique  cristas 
=  II  632  (momine  cristas)  ab  aliis  iam  satis  defensus  est.  cf.  Neu- 
mannus  1. 1.  30.  31. 

V.  V  1345  =  V  528 
in  variis  mundis  varia  ratione  creatis 
et   utrumque   vicinum   retinendos   esse  Vahlenus  ostendit  ind.    I. 
pg.    18. 

V.  VI  228.  9  =  1  489.  90 

per  septa  domorum 
clamor  ut  ac  voces 
et  v.  VI  933  =  IV  229 

cernere  odorari  licet  et  sentire  sonare, 
quos  Lachm.  non    altero  loco  sed  utroque  pro  suspectis  habuit  ita 
ut  hunc  utroque  eiceret,  illum  in  I.  I  commutaret:   „cIamor  it   ac 
voces",  Munro  recte  servare  mihi  videtur. 
Vv.  VI  56.  7  =  90.  1  =  I  153.  4 
quorum  operum  causas  nulla  rationa  videre 
,  possunt  ac  fieri  divino  numine  rentur 

Lachm.  Bentleium  secutus  delevit  priore  loco  libri  VI,  Munro 
etiam  altero.  IUo  enim  non  modo  non  requiruntur,  sed  similis 
etiam  antecedit  sententia,  ut  paene  inepta  evadat  tautologia :  „igno- 
rantia  causarum  cogit  res  ad  imperium  deorum  conferre,  quas 
divino  numine  fieri  rentur".  Quo  fit  probabile  antecedentibus  eos 
tamquam  similes  appositos  esse,  praesertim  cum  maior  etiam  simi- 
litudo  intersit  inter  hunc  locum  et  eum  qui  est  in  libro  I,  unde 
sumpti  videntur  esse;  conferamus  enim 

VI  50  sqq.  quae  fieri  in  terris  caeloque  tuentur  |  mortales  .  .  . , 
haec  faciunt  animos  humilis  formidine  divom  .  .  . 

et   I  151    ita  formido  mortalis  continet  .  .  . , 

quod  multa  in  terris  fieri  caeloque  tuentur. 
Vv.  90.  1  Lachm.  censet  substitutos  esse  antecedentibus 
85 — 89 ,  quos  h.  1.  primitus  scriptos  postea  maxima  quidem  ex 
parte  post  v.  382  coUocatos  esse  suspicatur.  Ab  hac  sententia 
non  recedere  videntur  Munro  Neumannus  Gneissius,  nisi  ^uod  ab 
interpolatore  additos  putant.  At  quoniam  et  ipsi  90.  1  et  qui 
antecedunt  quinque  ad  rem  pertineut ,  Lachraanni  sententia  mihi 
videtur  probabilior.  Dubito  tamen  num  iilos  versus  omnes  iuxta 
poni  non  potuisse  recte  statuerit.  Priores  enim  dilatant  senten- 
tiara  antecedentem  ita  ut  accuratius  definiant  quid  canendum  sit 
de  fulminibus  sive  quae  sint  illa  opera,  quorum  causas  homines 
videre  nequeunt.  Si  igitur  omissis  illis  vv.  90.  1  bene  excipiunt 
versum  84,  servatis  eis  orationis  ordo  non  videtur  perturbari. 
De  vv.  383—85  =  87—89  cf.  pg.  37. 

lara  accedamus  ad  eas  repetitiones,  quae  post  Lachmanni  de- 
mum  aetatem  in  dubitationem  vocatae  sunt.  Atque  ut  initium 
capiam  ab  eis,  quae  mihi  rainime  videntur  tentari  posse ,  primum 
agam  de  eis,  quae  orationis  vinculo  cum  ipso  carmine  colligatae 
sunt.  Nec  tamen  in  animo  est  omnes  afferre  res ,  ex  quibus  um- 
quara  suspicio  ducta  est;  sed  quae  offensiones,  etsi  ab  aliis  excu- 
satae  sunt,  revera  exstant,  eas  apponam,  si  forte  inde  sedes  pri- 
maria  cuiusque  versus  erui  possit. 

Fere  eadem  igitur  forraa  recurrunt  vv.  I  635.  6    =    705.  6 

quapropter  qui  materiera  rerura  esse  putarunt 

ignem  atque  ex  igni  summam  consistere  solo 
(706  consistere  posse) 

(Gneissius  29—32,  Tohtius  546,  Briegerus  202.  3). 
Utroque   loco   hos   versus   gemiinos    esse   iam  Br.    recte   demon- 
stravit.     Respicere  autem  Lucretium  *)  in  inferiore  loco  scribendo 
superiorem  ita  ut  ille   quasi  clausulam  argumentationis  contineat, 
mihi  non  persuasit.     Nam  transitio  inferioris  loci  pertinet  non  ad 


1)  velut  I  907  respicere  videtur  vv.  I  817  sqq. 

Heraclitum  tantum  et  qui  praeter  eum  ignem  materiem  rerum  esse 
voluerunt,  sed  etiam  ad  alios  philosophos,  de  quibus  antea  non 
dicitur:  „quapropter  qui  materiem  rerum  ignem  esse  putarunt,  .  . 
et  qui  aera  constituerunt  principium,  aut  qui  umorem  putarunt  res 
fingere  .  .  .  a  vero  derrasse  videntur".  In  Tohtii  vero  inclino 
sententiam,  qui  vv.  635—704  postea  insertos  esse  censet,  atque 
Lucretium  crediderim  in  retractando  carmine  vv.  705  sqq.  aliter 
(in  hunc  fortasse  modum :  quoniam  qui  ignem  constituerunt  princi- 
pium,  demonstravi  errasse,  etiam  ceteros,  qui  umorem  aera  .  . 
posuerunt,  lapsos  esse  expediam)  cum  antecedentibus  coniun- 
cturum  et  vv.  782 — 802,  qui  ad  Heracliti  dogma  redeunt,  fuisse 
mutaturum.  —  Hac  ratione  satis  explicatur  qui  factum  sit,  ut 
parvo  interiecto  intervallo  hi  versus  repeterentur. 

Non  maius  spatium  intercedit  iuter  vv.  H  478.  9  et  522.  .3 
quod  quoniam  docui  pergam  conectere  rem  quae 
ex  hoc  apta  fidem  ducat,  primordia  rerura  .  . 
(Gn.  23,  To.  545,  Br.  202). 

Fere  omnes  consentiunt  eos  iuferiori  loco  accommodatos  esse, 
quoniam  inde  .quod  formae  primordiorum  finitae  numero  sint  (478 
—  521),  consequens  sit  sive  fidem  ducat  sirailia  primordia  esse  in- 
finita  (522  sqq.),  superiore  autem  loco  eos  esse  ineptos,  quia  ex 
antecedenti  parte,  qua  probatur  primordiorum  figuras  esse  multi- 
genas,  non  recte  efficiatur  figurarum  numerum  esse  finitum. 
At  si  accuratius  rem  perpendimus,  non  i  d  e  o  q  u  o  d  primordiorum 
formae  numero  finitae  sunt,  similia  sunt  infinita,  sed  quamquam 
distantia  formarum  finita  est,  similia  (tamen)  infinita  sunt,  aut 
(denn  sonst)  summa  materiae  finita  constaret ,  sive :  primordia 
similia  sunt  numero  iufinita  —  quandoquidem  summa  omnium  in- 
finita  est  —  nisi  varietates  infinitae  sunt  i.  e.  si  distantia  for- 
marum  finita  est.  Quod  si  probatur,  non  colligitur  ex  ante- 
cedentibus  primordia  eiusdem  formae  esse  infinita,  sed  infinita 
sunt,  quia,  si  non  essent,  summa  materiae  finita  constaret  (527.  8). 
Unde  consequitur  versus,  de  quibus  dicimus,  ne  priore  quidem  loco 
debere  significare  „effici  sequentia  ex  antecedentibus" ,  sed 
posse  valere  „apte  conecti  sequ.  cum  anteced.".  Hoc  modo  si 
interpreteris ,  molesti  non  videntur.  Nara  cura  sententia ,  quae 
antea  probatur  „quam  multigenae  sint  formae  atomorum",  apte 
conectitur  haec :   „(8ed)  varietatum  numerus  non  est  infinitus"  •). 


1)  Ita  non  opus  videtur  ponere  ante  v.  478  intercidisse  hoc  argu- 
mentum  «dass  es  eine  Grenze  fiir  die  Grosse  der  Atome  gebe" ,  qua 
suspicione  Br.  illos  versus  etiam  aliter  intellectos  superiore  loco  acute 
defendere  studet.  Antecedit  quidem  hoc  argumentum  (cf.  499:  corpora 
immani  maximitate  esse  non   posse  iam  supra  docui);   sed  proxime  id 

Non  voluisse  Lucretium  hos  versus  tam  parvo  intervallo  ite- 
rum  ponere  Lachm.  iam  ostendit,  cum  vv.  522 — 28  tamquam 
emblema  uncis  includeret.  Apparet  enim  eos  non  uno  tenore  cum 
sqq.  529 — 31  scriptos  esse ;  quibus  aptiorem  transitionem  conti- 
nent,  quoniam  „generum  singulorum  (primordiorum)  significatio 
praeteriri  non  debuit".  Non  quidem  integra  est  haec  inferior 
transitio ;  incohatur  enim  a  verbis  ^versibus  ostendam"  529.  Ita- 
que  Bernaysium  secutus  credo  antea  unum  vel  plures  versus  ex- 
cidisse,  huic  autem  transitioni  —  id  quod  Lachm.  fere  voluit  — 
postea  substitutos  esse  vv.  522 — 28.  Qua  ratione  repetitio  ver- 
suum,  de  quibus  agimus,  satis  excusatur. 
Verba  autem  versuum  IV  246.  7  et  IV  280.  1 

protrudit  agitque 
aera  qui  inter  se  cumque  est  oculosque  locatus, 
(Gn.  80,  Br.  207). 
quamquam  etiam  minore  intervallo  iterantur,  tamen  non  videtur 
probabile  futurum  fuisse  ut  umquam  altero  loco  mutarentur.  Tota 
enim  pars,  in  qua  exstant,  sine  intercapedine  conscripta  videtur. 
Versus  vero  omnes  inde  a  269  ad  291  quo  iure  Gn.  tentet,  et 
ipse  persentiscit  et  a  Briegero  recte  monstratur.  Sed  de  verbis 
„quod  genus"  271,  quae  Gneissio  aliter  ac  soleant  posita  videntur, 
pauca  addere  liceat.  Credo  enim  totam  comparationem ,  quae  a 
V.  271  quod  genus  .  .  pertinet  ad  v.  278  transpiciuntur ,  trahen- 
dam  esse  ad  sequentia,  ut  „qHod  genus"  271  et  „sic"  279  inter 
se  respondeant.  Etenim  id  quod  exponendum  est  „cur  ultra 
speculum  conspiciatur  imago"  illustratur  exemplo  rerum,  quae 
foris  per  ianuam  transpiciuntur.  Verba  autem  „is  quoque  enim 
visus  duplici  fit  aere"  274  sumunt  id  ipsum  tamquam  explo- 
ratum,  quod  expediendum  est  sc.  causam  cur  illud  fiat  esse 
duplicem  aerem.  Quod  cum  non  antecedat  sed  sequatur,  com- 
paratio  ad  sequentia  tendere  statuenda  est  ita  ut  illa  paren- 
thesis,  quam  puto  esse  verba  „is  quoque  enim  —  transpiciun- 
tur"  274—78,  eam  ipsam  sive  excuset  sive  comprobet.  Huic 
interpretationi  non  obest  quod  prius  comparationis  membrum 
(quod  genus  .  .)  non  plene  effertur.  Nam  haec  licentia  per 
omnera  patet  latinitatem.  Ne  illud  quidem  molestum  erit  quod 
nullo  orationis  vinculo  cum  antecedentibus  iungitur,  siquidem  ani- 
madverteris  ab  ea  ordiri  ipsam  explicationem ;  cf.  III  1060  exit 
saepe  . .  IV  387  qua  vehimur  navi . .  V  200  principio  quantum  .  ., 


antecedere  verbis  „iam  rursum"  (481)  —  quae  non  interpretor  „zum 
2.  Mal" ,  sed  „ita  ut  superior  aliqua  argumentatio  pertiirbetur"  sive 
«rursus  resolvatur",  cf.  I  660  nec  rursum  cernunt  exempto  rebus  inani 
omnia  denseri  —  non  indicatur;  monstrari  autem  videntur  voce  „supra" 
499  vv.  I  615  sqq. 

IV  1097  ut  bibere  .  .  sic  (1101).  —  Nec  tamen  dissimulo  exem- 
plum  verbis  „quod  genus"  introductum  saepius  etiam  recte  ad 
antecedentia  trahi ;  interdum  enim  res  illustranda  antea  tantum 
memoratur,  aut  denuo  excepta  introducitur  particulis  „8ic  igitur" 
(cf.  VI  890  quod  genus  .  ,  895  sic  igitur  .  .) ;  quamquam  fit  ut 
addatur  „igitur",  etiamsi  comparatio  ad  sequentia  spectat,  velut 
IV  513  denique  ut  in  fabrica  .  .  520  sic  igitur.  Sed  exstant 
praeter  eum  de  quo  agimus  alii  loci,  qnorum  elegantia  et  concin- 
nitas  illa  responsione,  quam  commendavi,  valde  videtur  augeri: 
UI  266  sqq.  (quatuor  illa  elementa  animi  quasi  multae  vis  unius 
corporis  exstant). 

quod  genus  in  quovis  animantum  viscere  volgo 
est  odor  et  quidam  calor  et  sapor,  et  tamen  ex  his 
omnibus  est  unum  perfectum  corporis  augmen : 
sic  calor  atque  aer  et  venti  caeca  potestas 
270  mixta  creant  unam  naturam  .  . 

ni  327  sqq.  (corpus  et  animus  communibus   inter   se   radicibus 
haerent  nec  sine  pernicie  divelli  posse  videntur). 
quod  genus  e  thuris  glaebis  evellere  odorem 
haud  facile  est,  quin  intereat  natura  quoque  eius: 
s  i  c  animi  atque  animae  naturam  corpore  toto 
extrahere  haud  facile  est  quin  omnia  dissolvantur. 
H.  1.  illi  quam  indicavi  oppositioni  ipsorum  membrorum  similitudo 
videtur  favere.   —   Languida  prorsus   est  III   276  sqq.   triplex 
collatio,  nisi  membrum  „quod  genus  .  ."  ad  sequentia  vocatur: 
(quarta  illa  natura  animae  nominis  expers  prorsum  latet  .  .  atque 
anima  est  animae  proporro  totius  ipsa). 

quod  genus  in  nostris  membris  et  corpore  toto 
mixta  latens  animi  vis  est  animaeque  potestas, 
corporibus  quia  de  parvis  paucisque  creatast: 
sic  tibi  nominis  haec  expers  vis  facta  minutis 
280  corporibus,  latet  atque  animae  quasi  totius  ipsa 
proporrost  anima  et  dominatur  corpore  toto. 
consimili  ratione  necessest  ventus  et  aer 
et  calor  inter  se  vigeant  commixta  per  artus. 
Sed  utcumque  de  his  locis  iudicabitur,  de  eo,  unde  profecti  sumus, 
nulla  opinor  erit  dubitatio. 

Ut  verba,  de  quibus  diximus,  ita  neque  vv.  V  266.  7  =  V 
388.  9 

verrentes  aequora  venti 
diminuunt  radiisque  retexens  aetherius  sol 
neque  vv.  V  269—72  =  VI  635—38 
percolatur  enim  virus,  retroque  remanat 
materies  umoris  et  ad  caput  amnibus  omnis 

convenit,  inde  super  terras  fluit  agmine  dulci, 
qua  via  secta  semel  liquido  pede  detulit  undas 

(Gn.  39  sqq.,  To.  547,  Br.  203) 
seorsum  possunt  tolli.  Iterum  Gn.  eo  confugit,  ut  maiorem  partem, 
quacum  conexi  sunt  (vv.  V  235 — 323),  interpolatam  esse  con- 
tendat.  Argumenta  tamen,  in  quibus  nititur,  a  Tohtio  satis  con- 
futata  sunt,  neque  quidquam  addam  nisi  inferiores  quidem  versus 
in  1.  V  vel  primitus  mihi  videri  scriptos  esse.  In  hoc  enim  libro 
apte  eis  iUustratur  maria  continuo  crescere  et  imminui,  in  1. 
VI  autera,  ubi  id  unum  explicatur  (inde  a  v.  608)  cur  maria  de- 
cursu  aquarum  non  adaugescant,  verba  „inde  super  terras 
fluit  agmine  dulci,  qua  via  secta  semel  liquido  pede  detulit  undas" 
certe  non  requiruntur.  Quamquam  ex  hac  dilatatione  non  plus 
collegerim  quam  quod  ad  locum  primarium  pertinet.  —  Moneo 
Lachmannum  vv.  VI  608  —  38  embolium  esse  censuisse. 

lam  venimus  ad  repetitiones,  quae  orationis  forma  minus  de- 
fenduntur,  aut  altero  utro  tantum  loco,  itaque  per  se  solae  addu- 
bitatae  sunt. 

vv.  VI  251—54  =  IV  170—73 

tum  per  totum  concrescunt  aera  nubes 
251  undique  '),  uti  tenebras  omnis  Acherunta  reamur  (in  IV  rearis) 

liquisse  et  magnas  caeli  complesse  cavernas. 

usque  adeo  tetra  nimborum  nocte  coorta 
254  impendent  atrae  formidinis  ora  superne, 

cum  commoliri  tempestas  fulmina  coeptat. 
De  his  fere  omnes  assentiuntur  Bockemuellero  in  1.  VI  eos 
delenti,  quia  particulae  „tum"  250  et  „cum"  255  inter  se  respon- 
dentes  eis  divellantur.  Quam  quidem  off^ensionem  Munro  eo  remo- 
vit  quod  vv.  253.  4  tamquam  structurae  liberius  interpositos  a 
ceteris  seclusit.  Sed  haec  periodus  minus  elegans  videtur;  itaque 
in  distinguendis  sententiis  Lachmannum  sequi  malim.  lam  quidem 
non  exstat  quo  tendat  ilhid  „tum" ;  sed  quis  non  sponte  intelleget 
—  quae  sententia  v.  255  exprimitur  —  „tura  cum  tempestas  ful- 
mina  mittit"?  Certe  quoniam  vi  quadam  effertur  fulmina  e  cras- 
sis  alteque  extructis  nubibus  gigni,  non  ex  leviter  densis,  versus, 
qui  depingunt  quantum  dispandantur  nubes  tempestate  coorta,  a 
loco  alieni  minime  videntur.  Sed  in  I.  IV  primitus  eos  existimo 
scriptos  esse.  Nam  quamquam  non  rainus  opportune  ita  dicitur 
in  1.  VI:  nubes  concrescunt  undique,  ut  omnes  tenebras 
Acherunta  liquisse  reamur,  quam  in  IV:  subito  tempestas  fit 
turbida  foede,  ut  tenebras  Acherunta  liquisse  rearis,  tamen 
recte  videtur  Muuro  Lachmanni  sententiam  repudiare,  qui  vv.  IV 
168  —  75  et  179  postea  insertos  esse  credidit. 


1)  ita  Bockemuellenis  verba  recte  videtur  iungere. 

I  76.  7  =  595.  6  =  V  89.  90  =  VI  65.  6 

V  82—90  =  VI  58—66 
(Gn.  62  sqq.,  To.  551,  Br.  206). 

I  75 — 77  (unde  refert  nobis)  quid  possit  oriri, 

quid  nequeat,  finita  potestas  denique  cuiqne 
qua  nam  sit  ratione  atque  alte  terminus  haerens. 
Hos  vv.  Gn.  ideo  potissimum  tentavit  quod  ^deesse  possint".     At 
qui  Lucr.  ita  dicere  potuit:    „no8   exaequat  victoria  caelo"   79, 
nisi  antecedunt  „refert  nobis  victor  quid  .  .  .  "? 
Altero  quoque  loco  libri  I 

594—6  (incertum  quoque  iam  constet)  quid  possit  oriri  .  .  . 
Gn.  censet  eos  eiciendos  esse  et  in  sq.  v.  „non"  pro  „nec"  repo- 
nendum,  quia  et  sqq.  vv.  et  antecedentes  pertineant  ad  genera, 
quae  suam  semper  retineant  naturam,  in  illis  autem  agatur  de  sin- 
gulis  rebus.  Sed  ne  haec  quidem  ratiocinatio  mihi  probatur;  quid 
autem  ipse  iudieem  apparebit,  si  nexum  sententiarum  paucis  ex- 
posuero : 

quoniam  rebus  generatim   finis  reddita  est  crescendi  et  vivendi 

et  constat  quid  quaeque  (res  dicit,  non  genera)  queant  per  foe- 
dera  naturae  (haec  foedera  potius  significant  genus) 

et  omnia  sibi  constant  adeo  ut  (e.  g.)  variae  aves  generales  ma- 

culas  in  corpore  ostendant, 

omnes  res  immutabilia  primordia  habere  debent.    Nam  si  haec 

commutari  possent,  incertum  constet, 

quid  omnino  possit  oriri  et  quid  nequeat, 

quae  cuique  potestas  finita  sit  et  qui  terminus, 

nec  totiens  possent  saecla  naturam  .  .  .  referre  parentum. 
Profecto  concinnitas  orationis  valde  imminueretur,  si  tribus  priori- 
bus  membris  ultimum  tantnm  responderet.  —  Languida  quidem 
est  tota  argumentationis  altera  pars,  quae  fere  nihil  novi  adfert, 
(forma  eius  enim  est  haec:  quoniam  abc  sunt,  est  etiam  d;  nam 
nisi  d  esset,  non  essent  abc).  At  singula  membra  non  plane  inter 
se  concinunt  —  molestius  etiam  videretur  ut  dixi  si  unum  tribus 
opponeretur  —  neque  omnino  talis  verbositas  a  Lucretio  aliena 
est  (cf.  e.  g.  I  813  sqq.  a  certis  rebus  alimur  nos,  certis  omnes 
res;  nimirum,  quia  multarum  rerum  primordia  in  rebus  mixta 
sunt,  ideo  variis  variae  res  rebus  aluntur).  —  Displicet  porro 
discrepantia  temporum :  593  possent,  594 — 6  constet  possit  ne- 
queat  sit,  597  possent.  Munro  quidem  ei  ita  occurrit  ut  utrum- 
que  illud  „possent"  corrigeret  in  „pos8int" ;  Br.  autem  eam 
altero  mutato  mitigare  studuit.  Quae  medicamina  qnamquam 
non  longe  arcessuntur,  tamen  et  dubia  et  supervacanea  mihi 
videntur.  Nam  —  ut  taceam  de  mira  librorum  memoria  — 
tps.  praesens  in  vv.  594 — 6  non  abhorret  ab  usu  Lucretiano 
(cf.  Br.   1.   1.).      Quocirca  varietatem  excusare   malim  eo  quod 

poetam  certam  illam  versuum  formam  mente  tenuisse  existimo. 
Idem  nec  tamen  amplius  quidquam  velim  coUigi  ex  hoc  loquendi 
modo:  „incertum  constet,  qua  ratione  sit  finita  potestas  atque  alte 
terminus  haerens",  cum  dicendum  esset:  „incerta  sit  potestas 
neque  uUus  exstet  terminus". 

Antecedunt  hos  versus  in  libris  V.  et  VI.  vv. 
(V  82)  VI  58  nam  bene  qui  didicere  deos  securum  agere  aevom 
si  tamen  interea  mirantur  qua  ratione 
60  quaeque  geri  possint,  praesertim  rebus  in  illis 
quae  supera  caput  aetheriis  cernuntur  in  oris, 
rursus  in  antiquas  referuntur  religionis, 
et  dominos  acris  adsciscunt,  omnia  posse 
quos  miseri  credunt,  ignari  quid  queat  esse, 
65  quid  nequeat  .  .  . 
6n.  cum  eos  in  1.  VI.  probante  Tohtio  interpolatos  esse  contendit, 
eo  potissimum  nititur  quod  servatis  eis   „quo  magis"  v,  67  non 
idoneum  sensum  praebeat.     At  natura  animi  confirmatur  eum  qui 
deos  nihil  agere  —  ut  Epicureorum  in  modum  loquar  —  doctrina 
persuasum  habet,  si  quid  mirum  accidat  cuius  rei  causam  non  vi- 
det,  non  relabi  modo  in  religionem  sed  magis  etiam  deorum  fide 
religari  „caecaque  ratione  errare".    Conferri  potest  cum  hac  sen- 
tentia  ea  quae  est  apud  Lucr.  in  VI  601  sqq. :   (metuunt  homines 
ne  natura  terrae  cavernas  dissolvat  .  .  .  proinde  licet)  quamvis 
caelum  terramque  aeternae  saluti   mandata  esse  reantur,  tamen 
interdum  vis  ipsa  pericli  adhuc  stimulum  timoris  subdit.   Molestia 
igitur  illi  vv.  vacant;    immo  exclusis  eis  pronomen  „quae"  in  68 
ineptum  est,  cum  iam  evadat  sententia  (cf.  Br.) :   nisi  respuis  ex 
animo  longeque  remittis  putare  res,  quae  in  terris  caeloque  fiunt; 
si  tamen  conservantur ,   quivis  facile  ex  eis  petet  quo  illud  pro- 
nomen  referat  sc.  haec :  (nisi  remittis  putare)  deos  esse  acris  domi- 
nos  et  perficere  omnia.   Quae  cum  ita  sint,  retinebimus  eos  in  1,  VI, 
quamquam  in  1.  V  primitus  eos  positos  esse  non  est  quod  negemus. 
I  817—19  =  I  908—10  =  II  760—62  =  II  1007—9 
(Gn.  57  sqq.) 
atque  eadem  magni  refert  primordia  saepe, 
cum  quibus  et  quali  positura  contineantur 
et  quos  inter  se  dent  motus  accipiantque. 
Gneissio   eos  w.  primo  loco   deleri  iubenti  adeo  non  assentior 
ut  necessario  eos  requiri  existimem.     Quod  ut  probem,  subicio 
sententias    ut    mihi    progredi    videntur:     omnes    animantes    sui 
quamque    generis    primordia    alunt;    atqui   idem   cibus    diversas 
alit  animantes ;  ergo  idem   cibus  e   diversarum  animantium   pri- 
mordiis   constat.      Saepe   tamen   vel   eadem  primordia   diversas 
res  constituunt  (sc.  motu  positura  .  .  .).     Haec  sententia  si  abest, 
non    possunt    intellegi    quae    sequuntur:    (820)  namque    eadem 

caelmn  mare  terras  flumina  solem  constituunt  cett.  Haec  enim 
exemplum  continent  ad  confirmandam  antecedentem  sententiam, 
qua  sublata  illud  in  suspenso  foret.  Simul  elucet  e  nexu,  quem 
indicavi,  Gneissium  non  recte  videri  exspectare  „8emper"  in 
V.  817  pro  eo  quod  exstat  „saepe"  neque  hoc  ita  defendendum 
esse  ut  Br.  facit  (Burs.  Jahresb.  1876  11  171)  „aliquid  refert 
semper,  magni  refert  saepe",  sed  ita  ut  urgeatur  pronomen 
„eadem" :  saepe  vel  eadem  primordia  . . .  diversas  res  constituunt. 
Antea  enim  agitur  de  diversis  primordiis,  non  de  eisdem,  ut  non 
liceat  extolli:  saepe  magni  refert,  primordia  .  .  .  Quod  perspi- 
cies,  si  vv.  813  sqq.  ita  interpreteris :  certis  ab  rebus  aluntur  di- 
versae  animantes,  nimiruiri,  quia  e  t  s  i  multa  communia  sunt  rebus, 
tamen  multarum  — •  diversarum  —  rerum  primordia  in  rebus 
mixta  sunt  .  .  .  Quoniam  vv.  817 — 19  non  modo  non  pugnant 
cum  sqq.  820 — 22  —  ut  Gneissio  videbantur  —  sed  hi  illis 
sublatis  omnino  stare  non  possunt,  ad  rem  nihil  facit  si  forte 
minus  late  patent  in  1.  II  (1007 — 9),  ubi  formas  colores  sensus 
motu  .  .  .  primordiorum  effici  illustratur,  non  id  quod  in  1.  I 
„diversas  res  procreari  motu  .  .  .  eorundem  primordiorum". 

Inferiore  loco  libri  I  Gn.  non  illos  vv.  solos,  sed  omnes  inde 
a  V.  907  ad  v.  914  eliminandos  esse  iudicat: 
907  iamne  vides  igitur  paillo  quod  diximus  ante 
permagni  referre  eadem  primordia  saepe, 
cum  quibus  et  quali  positura  contineantur 
910  et  quos  inter  se  dent  motus  accipiantque 
atque  eadem  paulo  inter  se  mutata  creare 
ignes  et  lignum?  quo  pacto  verba  quoque  ipsa 
inter  se  paulo  mutatis  sunt  elementis, 
cum  „ligna"  atque  ^ignes"  distincta  voce  notemus. 
Negat  enim  Lucretium  credere  ignem  et  lignum  ex  eisdem  ele- 
mentis  constare ,  quoniam  vel  aetherium  ignem  et  terrestrem  dis- 
cemat.     Negat  igitur  exstare  quae  his  versibus  (cf.  iamne  vides 
igitur  quae  paulo  diximus  ante)  comprehendi  videntur.  At  v.  902 
diserte  dicitur  ardoris  elementa  latere  in  ligno.     Omnia  ligni  et 
ignis  elementa   eadem  esse   non    contenditur   (cf.   909  cum   qui- 
bus  contineantur) ;  immo  ne  hoc  intellegamus  prohibemur  exemplo 
verborum  „ligni"   et   ^ignis",  quorum  elementa  ne  ipsa  quidem 
omnia  eadem  sunt,  sed  „paulo  inter  se  mutata"   i.  e.   ex  parte 
quidem  diversa.     Quod  si  ita  est,  vv.  quod  removeantur  causa 
non  exstat. 

Vv.  II  760  —  62  cum  antecedentibus  ita  conexi  sunt:    si  pri- 
mordia  nullo  colore  praedita  sunt  et  variant  colores 

propterea  (codd. :  praeterea)  magni  quod  refert  semina  quaeque 
cum  quibus  et  quali  positura  contineantur 
et  quos  inter  se  dent  motus  accipiantque. 

perfacile  extemplo  rationem  reddere  possis,  cur  et  q.  sq.  Propter 
sententiam  ne  hoc  quidem  loco  mihi  videntur  molesti.  Nam  quod 
Gn.  contendit  „ad  colores  variandos  non  motuum  primordiorura 
referre,  sed  fonnae  et  ordinis  eorum"  —  praeterquam  quod  hoc  sub- 
tilius  excogitatum  est,  quoniam  colores,  si  mutato  ordine  primordio- 
rum  variantur,  horum  motu  variari  dici  licet  —  refellitur  ipso 
exemplo,  quo  utitur  Lucr.  sc.  quod  mare  ventis  commotum  albescat 
(cf.  766).  Hoc  autem  exemplum  ita  cum  antecedentibus  iungitur  ut 
ex  eis  fidem  ducat  (757—71  si  primordia  variant  colores  rerum 
propterea  quod  .  .  . ,  perfacile  rationem  reddere  possis,  cur  e.  g. 
ea  quae  nigra  sunt  repente  candida  fiant).  Liceat  ipsam  apponere 
explicationem :  dicere  possis  —  inquit'  —  nigrum  quod  videmus, 
si  materies  permiscetur  et  ordo  principiorum  mutatur  et  quaedam 
adduntur  atque  demuntur,  continuo  fieri  ut  candens  albumque  vi- 
deatur.  Quis  quaeso  „perfacile  extemplo"  rem  ita  sibi  mente  in- 
formare  possit ,  si  tantummodo  dictum  est  primordia  ipsa  nullo 
colore  praedita  variare  colores  ex  ipsorum  variis  formis  (757 — 59)? 
Immo  si  scis  magni  referre  ad  variandos  colores,  semina  cum 
quibus  et  quali  positura  contineantur  et  quos  motus 
inter  se  dent  accipiantque ,  tum  poteris  suspicari  mare  nigrum 
fieri  candens,  quia  materies  permisceatur  et  ordo  prin- 
cipiorum  mutetur  et  quaedam  addantur  atque  deman- 
tur.  Quae  si  probantur,  vv.  de  quibus  dicimus,  a  loco  non  alieni 
videntur.  Quod  quoniam  evicimus,  non  dissimulamus  eos  non 
prorsus  vituperatione  carere.  Nam  non  variantur  colores  propterea 
quod  magni  refert,  semina  cum  quibus  .  .  .  contineantur ,  sed 
eo  quod  certa  quaedam  cum  his  aut  illis  continentur.  Haec 
tamen  orationis  iniquitas  poetam  facile  fugere  potuit,  si  illos  vv. 
memoria  tenebat ;  neque  omnino  maior  est  quam  ea  quod  dicitur  e.  g. 

I  503  sqq.  quoniam  duplex  natura  rerum  dissimilis  constare 
repertast,  esse  utramque  sibi  per  se  puramque  necessest. 
IV  239  nunc  ea  quae  dico  rerum  simulacra  feruntur  undi- 
que  .  .  . ,  quae  sententia  efi"erenda  erat  ad  exemplum  versuum 
IV  673.  4  (nunc  age  .  .  .  agam)  sive  IV  110.  11  (nunc  age  .  .  . 
percipe).  —  Ergo  hoc  quoque  loco  illos  vv.  tuebimur;  sed  quo- 
niam  primo  quo  exstant  difficultates  non  praebent,  ibi  primitus 
videntur    positi,    nec    vero   —    id   quod    Gn.    putat  —   e   vv. 

II  1007 — 9  deprompti. 

I  820.  21  fere  =  II  1015.  16 
I  823 -26  =n  688— 91 

692.    94  =  11336.7  =  723.4 

725.  6  =  IV  649.  50 
(Gn.  51  sqq.,  To.  550,  Br.  205).       =  V  441.  2  =  1  633.  4. 
Democritus  ut  probaret  res  mutari  jd^tt  et  S4att  primordiorum, 
oriri   autem   et   interire    eorum   avyxQtaet    et   StaxQlait,   exemplo 

U8U8  e8t  literarum,  quae  et  comoediam  constituerent  et  tragoediam 
(Aristot.  de  gen,  et  corr.  315,  2  Bekk.).  Ei  igitur  erat  totum  cor- 
pus  literarum  summa  parium  eiementorum.  Aliter  Lucretio;  qui 
ubicumque  exemplo  literarum  utitur,  singulas  literas  vult  esse  di- 
versa  elementa.  I  912  sqq.  enim  dicit  elementa  nominum  „ligni" 
et    „ignis"    maxima    ex    parte   eadem    esse;    simili    ratione 

I  823  sqq.  multis  verbis  ait  multa  elementa  esse  communia  et 

II  1013  sqq.  elementa  verborum  maxima  ex  parte  eadem 
esse.  His  locis  explicat  poeta  eadem  fere  primordia  efficere  diver- 
sas  res  (velut  lignum  et  ignem,  caelum  mare  terras  flvmina  solem 
atque  fruges  arbusta  animantes)  et  diversas  proprietates :  formas 
colores  sensus.  Verumtamen  omnes  res  docemur  constare  per- 
mixto  semine.  Gramina  enim  et  flumina  alia  continent  ele- 
menta  quae  ovibus,  alia  quae  equis,  alia  quae  vaccis  conveniunt 
II  660  sqq.  •).  Atque  haec  quidem  sententia  discrepans  quodam- 
modo  cum  illa  superiore,  II  688  sqq.  eodem  literarum  exemplo 
illustratur:  versus  ac  verba  ex  diversis  constant  elementis  —  non 
quo  haec  omnia  inter  se  differant,  sed  quia  non  orania  eadem 
sunt.  —  Non  hoc  exemplum  displicet  dupliciter  usurpatum, 
verum  sententiae  eo  illustratae  merito  mirabiles  videntur.  Nihi- 
lominus  duobus  locorum,  quos  citavi,  suspectum  habetur;  in  eos 
iam  iuquiramus. 

II  1013—22 

Quin  etiam  refert  nostris  in  versibus  ipsis 
cum  quibus  et  quali  sint  ordine  quaeque  locata. 
1015  namque  eadem  caelum  mare  terras  fiumina  solem 
significant  eadem  fruges  arbusta  animantis. 
si  non  omnia  sunt,  at  multo  maxima  pars  est 
consimilis:  verum  positura  discrepitant  res. 
sic  ipsis  in  rebus  item  iam  materiai 


1)  Non  igitur  eadem  elementa  diverso  motu  positura  cet.  diversas 
res   constituunt,   sed    „semina  ardoris  paulo   inter  se  mutata  creant 
ignes  et  lignum"  (I  911)  et  „quaecumque  igni  cremantur,  haec  in  corpore 
celant,  unde  ignem  iacere  et  favillam  mittere  possint".    II  672  sqq. 
cf  I  812  sq.  alimur  nos 

certis  ab  rebus,  certis  aliae  atque  aliae  res 
cum  II  874  sqq.  vertunt  se  cunctae  res: 

vertunt  se  fluvii  frondes  et  pabula  laeta 

in  pecudes,  vertunt  pecudes  in  corpora  nostra 

naturam,  et  nostro  de  corpore  saepe  ferarum 

augescunt  vires  .  .  . 

ergo  omnes  natura  cibos  in  corpora  viva 

vertit  .  .  . 

non  alia  longe  ratione  adque  arida  ligna 

explicat  in  flammas  et  in  ignis  omnia  versat. 
Haec  inconstantia  latius  patet.    cf.  pg.  39  sq. 

1020  intervalla  vias  conexus  pondera  plagaes 
concarsns  motus  ordo  positura  figurae 
cum  permutantur,  mutari  res  quoque  debent. 
Versum  1020  (=  II  726),  qui  structurae  officit,  nemo  negabit 
errore  in  textum  immigrasse.  Sed  praeter  eum  Lachm.  eiecit 
vv.  1015  et  16,  qui  verbo  „8ignificant"  mutato  in  „con8tituunt" 
exstant  I  820.  21.  Accuratins  sane  dicere  debuit  poeta  non 
iiteras  significare  diversas  res  sed  voces  (cf.  Lacbm.  comm.); 
dubito  tamen ,  num  propter  hanc  iniquitatem  versus  recte  exstir- 
pentur,  praesertim  cum  putari  liceat  eorum  formam  poetae  in  me- 
moria  haesisse.  Sed  quoniam  de  hac  re  certo  disceptari  non 
qneat,  iam  examinemus,  num  tota  pars  insiticia  videatur.  Br.  de 
ea  in  annal.  philol.  a.  1875  pg.  623  accuratius  disputans  castigat 
obscuritatem  quae  sit  quod  in  vv.  1014  sqq.  (quaeque  1014,  ea- 
dem  1015  et  1016)  significentur  elementa,  inde  a  v.  1017  (omnia, 
maxima  pars)  complexiones  elementorum.  Concedo  illud,  hoc 
nego.  Nihil  quidem  refert,  num  literae  consimiles  sint,  sed  num 
sint  eaedem.  Nec  vero  quaeritur  —  ut  dicam  in  re  satis  impedita 
quam  possum  maxime  definite  —  utrum  illa  octo  verba  (caelum 
mare  terras  flumina  solem  fruges  arbusta  animantes)  omnia  an  ex 
parte  —  fortasse  sex  —  inter  se  similia  sint  ').  Sed  sententia  est 
haec:  in  illis  octo  verbis  etsi  non  omnia  elementa  eadem  sunt, 
at  plurima  sunt  eadem.  Yerba  igitur  quae  sunt  „si  non 
omnia  sunt,  at  multo  maxima  pars  est  consimilis"  ita  inter- 
pretor:  elementa  cuiusvis  illorum  octo  verborum  maxima  ex  parte 
sunt  eadem  atque  in  quovis  alio  eorum,  sive:  maxima  pars 
elementorum  est  consimilis  vel  potius  maximae  partes  illo- 
rum  octo  verborum  sunt  consimiles.  Quod  pars  altera 
alteri  consimilis  dicitur,  nihil  habet  oflFensionis.  Sed  ex  no- 
tione  „parti8"  facile  „totiu8"  sive  „8ummae"  notio  cogitatur,  qiia 
comprehenduntur  „omnia",  ita:  si  non  tota  summa  elementorum, 
ex  quibus  illa  octo  verba  constant,  at  maxima  pars  consimilis  est. 
Sed  recte  etiam  et  facili  opera  ex  voce  ^consimilis" ,  quae  ad 
„partem"  tantum  quadrat,  petitur  notio  „perfectae  aequalitatis" 
quae  ad  „omnia"  pertineat,  ita:  si  non  omnia  elementa  eadein 
sunt,  at  multo  maxima  pars  est  consimilis.  Quae  qui  probaverit, 
in  voce  „con8imilis"  non  haerebit.  —  Sed  negatur  illorum  verborum 
plurimas  literas  easdem  esse  (cf.  Neumannus  51,  Gn.  1.  L).  Sane 
sunt  haec  verba  meo  iudicio  vel  instar  omnium.  Absurdum  hoc 
videbitur.  At  quo  iure  Lucr.  I  821  sqq.  dicit  primordia  frugum 
arbustorum  animantum  esse  fere  eadem,  quas  inter  res  II  660 — 79 


1)  Ita  Br.  qui  negat  ^quaeque"  et  ^onmia"  easdem  res  significare; 
nquaeque"  enim  intellegit  elementa,  nOmnia"  autem  compleziones  litera- 
rum  sire  verba  i.  e.  illa  octo  quae  enumerantur. 

docet  qnanta  distantia  elementoram  intersit,  eodem  iure  h.  1.  fere 
eadem  primordia  colores  formas  sensus  creare  ita  potuit  explicare 
ut  diceret  fere  easdem  literas  constituere  diversa  verba  (velut  cae- 
lum  mare  .  .  .  fruges  arbusta  .  .  .),  quamquam  non  omnes  eaedem 
sunt,  immo  ne  maxima  quidem  pars,  sed  quia  non  omnes  diversae 
sunt  sive  multae  quidem  multis  verbis  communes.  —  Levius  mihi 
videtur  quod  v.  1018  „res"  valet  i.  q.  „voces".  Nam  si  I  420 
et  449.  50  (duabus  rebus  i.  e.  corpori  et  inani)  „inane" 
recte  „res"  nominatur,  h.  1.  non  oflTendemus,  praesertim  cum 
nemini  obscurum  sit  quid  significetur.  —  Quae  cum  ita  sint,  non 
tamen  nego  horum  versuum  sententias  minus  diligenter  elatas 
esse;  sed  cum  respexerimus  —  (cf.  pg.  7  sqq.),  —  quam  man- 
cum  sit  totum  embolium,  quod  inde  a  v.  1013  pertinet  adv.  1104, 
atque  exemplum  literarum  ab  hoc  loco  non  prorsus  alienum  esse, 
incommoda,  quibus  haec  pars  laborat,  ipsi  poetae  imputare  non 
dubitabimus. 

lam  transeamus  ad  vv.  II  §88 — 99,  qui  item  a  Gneissio  id- 
que  probante  Tohtio  tentantur.  Inter  se  pugnare  dicit  verba 
„multa  elementa  multis  verbis  communia  sunt"  689  et  „alia  ex 
aliis  elementis  constant"  691 ,  quoniam  haec  significent  illis  con- 
trarium  „nulla  elementa  communia  esse  verbis".  At  diserte  monet 
poeta  692 — 4  verba  constare  ex  diversis  elementis,  non  quo 
omnes  literae  diversae  sint  aut  nulli  verbo  plures  literae  commu- 
nes  (?),  sed  quia  non  omnes  eaedem  sunt.  Atque  omnino  tam 
insulsum  videretur,  ut  ne  interpolatori  quidem  probabiliter  tribueres : 
mnlta  elementa  multis  verbis  communia  sunt  (689),  tamen 
omnia  sunt  diversa  (690.  91).  —  Accuratius  quidem  hae  sen- 
tentiae  ita  efferri  poterant:  multa  elementa  multis  verbis  commu- 
nia  sunt,  cum  tamen  verba  ipsa  —  i.  e.  summae  elementorum  — 
inter  se  differant  sive  inter  se  et  re  et  sonitu  distent  (dicitur : . . . 
tamen  verba  inter  se  alia  ex  aliis  elementis  constant).  Sed 
tolerabilis  mihi  videtur  ista  oratio.  Nam  ut  demonstravi  repu- 
gnantia  non  exstat.  Immo  sententia  versus  689  denuo  excipitur 
versibus  692  —  94;  atque  hos  quidem,  si  abessent,  minime  requi- 
rerem.  Sed  in  vv.  690.  91  praeterea  verba  „inter  se"  parum 
accurate  iunguntur  cum  verbis  „alia  ex  aliis".  Haec  autem  offen- 
sio  satis  opinor  excusatur  eo  quod  poetae  in  memoria  haerebant 
vv.  I  825.  6 

...   inter  se  versus  ac  verba  necessest 
confiteare  (et  re  et  sonitu  distare  sonanti). 

In  his  non  modo  „inter  se  distare"  recte  dicitur,  sed  reputemus 
totam  sententiae  conformationem  esse  eam,  quae  etiam  ei  de 
quo  agimus  loco  maxime  convenire  videtur.  Nonne  igitur  inde 
quod  non  est  recepta  quam  luculentissime  apparet  ne  inspectum 


i.A£J^t:S6tiiL. 


—  26   — 

quidem  esse  a  Lucretio  illum  locum,  nednm  ab  interpolatore 
exscriptum?  Verbo  liceat  adnotare  vv.  698.  9  non  dici  —  id 
quod  Gn.  credit  —  bominum  frugum  arbustorum  semina  pror- 
8U8  omnia  inter  8e  diversa  esse,  sed  negari  tJsmtnmmodo  omnia 
6886  paria,  ut  summa  merito  diversa  feratur.  In  eundem  modum 
accipio  V.  694,  nec  aliter  v.  II  337,  cuius  haec  eat  sententia:  pri- 
mordia  distant  formis,  non  quo  nullae  formae  similes  sint,  sed 
quia  non  omnes  pares  sunt.  Quam  enim .  Gn.  eruit  sententiam 
„non  quo  haud  multa  similia  sunt,  sed  quia  nulla  res  alteri 
prorsus  par  est",  pugnat  cum  poetae  doctrina,  qua  atomi  eiusdem 
formae  numero  infinitae  sunt. 

Vv.  II  336.  7  recurrunt  II  723.  4;  qui  Gneissio  Tohtio 
Briegero  sententiarum  nexum  interrumpere  videntur.  Sed  si 
mentem  poetae  recte  perspicio,  sententiae  sine  salebris  ita  cur- 
runt:  Sicut  res  genitae  tota  natura  inter  se  dissimiles  sunt 
6.  g.  terra  mare  animalia,  ita  primordia  earum  diversa  forma 
praedita  sunt  (720—22),  non  quidem  omnia  differunt,  sed  non 
omnia  sunt  paria  (723.  4).  Porro  cum  primordia  distent,  etiam 
intervalla  viae  (i.  e.  canales)  ')  •  •  •  motus  differunt  (725  sqq.).  — 
De  ratione  autem,  qua  cohaeret  tota  pars  718 — 29,  quae  a 
Gneissio  tentatur,  cum  antecedentibus,  longe  aliter  sentio  atque 
interpretes  omnes.  Utrum  recte  an  minus  alii  viderint.  Exponam 
quae  mihi  videantur: 

—  699 :  res  permixto  semine  constant. 
700 — 717:   non  tamen  omnia  semina  omnimodis  possunt  conecti. 

Nam  portenta  existerent,  ex  diversis  partibus  composita. 

Quod  non  fieri  manifestum  est.     Animalia  enim  suum 

servant  genus. 
718    sqq. :    sed  non  animalia  solum  certis  finibus  discernuntur. 
lam  haec  sequuntur  in  libris: 

.  .  quaedam  ratio  disterminat  omnis. 

Quae  verba  alii  aliter  vel  intellexerunt  vel  mutaverunt.  Plerique 
Bernaysium  secuti  flagitarunt  sententiam: 

eadem  ratio  distinet  omnia  sive  omne.  At  „primordia 
fere  eadem  caelum  mare  terras  flumina  solem  constituunt,  eadem 
fruges  arbusta  animantes"  I  820.  Ergo  non  eadem  ratio  et  ani- 
malia  et  ceteras  res  distinet,  sed  „quaedam  ratio  disterminat 
omnia"  (cf.  II  373  quaedam  distantia).  —  Ne  tamen  in  forma 
mendum  relinquatur,  corrigamus  cum  Lambino  —  qui  quidem 
„eadem"  scripturam  corruptam  non  repudiavit  — 
quaedam  ratio  res  terminat  omnis. 


1)  cf.  IV  655  ut  figurae  et  motus  et  textura  differunt,  ita  distant 
foramina  et  viae. 

Versibus  n  725—7 

semina  cum  porro  distent  differre  necessust 

intervalla  vias  conexus  pondera  plagas 

concursus  motus 
similes  sunt  vv.  IV  649.  50 

semina  cum  porro  distent,  differre  necessest 

intervalla  vias^que)  .  . 
V  441.  2 

intervalla  vias  conexus  pondera  plagas 

concursus  motus  .  . 
I  633.  4 

.  .  conexus  pondera  plagas 

concursus  motus  .  .  , 
qui  quin  integri  sint  nemo  erit  qui  dubitet. 
I  919.  20  =  n  976.  7 

fiet  uti  risu  tremulo  concussa  cachinnent 

et  lacrimis  salsis  umectent  ora  genasque 

(II  976  scilicet  et  .  .  .  cachinnant 

.  .  lacrimis  spargunt  rorantibus  .  .) 

Hi  vv.,  qui  in  1.  I  tentati  sunt,  cum  Briegeri  interpretatione  (Burs. 
Jahresb.  1876,  II,  175)  satis  defendantur,  in  eis  non  oportet  longius 
versemur.  Ac  ne  id  quidem  pro  certo  posuerim  ibi  eos  non  pri- 
mitus  scriptos  esse. 

I  1079.  80  =  n  236.  7 

nec  quod  inane  autem  est  ulli  subsistere  debet, 

quin,  sua  quod  natura  petit,  concedere  pergat. 

(II  236  tempore  inane  potest  vacuum  subsistere  rei). 
(Gn.  75,  To.  551,  Br.  207). 
Sententiam   non   alienam   esse  in   1.  I,  ubi  Gn.   versus   insiticios 
esse  censet  —  To.  hoc  non  negat,  Br.  eos  vult  retineri,  quamvis 
displiceant  —  ut  ostendam,  paucis  nexum  explicabo:  Res  non  in 
medium  nituntur,  nam  in  infinito  nihil  est  medium,  nec  si  iam  sit, 

(1072)  possit  ibi  quicquam  consistere  nec  magis  esse 

quam  quavis  alia  longe  regione  diversa  (remota), 
(ita  hi  vv.  fortasse  restitui  possunt);  omnis  enim  locus  sive  medius 
sive  non  medius  aeque  concedere  debet  ponderibus,  motu  quo- 
cumqne  feruntur  (ita  scribendum  videtur,  cf.  11  239  omnia  debent 
per  inane  aeque  ponderibus  non  aequis  concita  ferri)  nec  quis- 
quam  locus  est,  ubi  corpora  stare  possint  (1077.  8)  sc.  eo  quod 
pondus  amittant.  neque  autem  (eo  pondus  amittere  possunt  quod 
inane  subsistat,  neque  enim)  inane  uUi  corpori  subsistere  debet 
(1079.  80).  Haud  igitur  res  ea  quam  exposui  ratione  cuppedine 
medii  in  concilium  vehi  possunt.  —  Hac  interpretatione  satis 
defendisse  mihi  videor  vv.  1079.  80,  qui  ideo  addubitati  sunt  quod 

eis  demonstretur  „nulli  corpori  inane  resistere",  non  id  quod  de- 
monstrandum  sit  „nnllam  inanis  partem  posse  terrae  resistere",  et 
quod  verba  „tali  ratione"  (1081)  commodum  sensum  non  praebeant, 
nisi  excipiant  verba  (1077.  8) 

quo  corpora  cum  venerunt, 
ponderis  amissa  vi  possint  stare  in  inani. 
Similiter   „tali  ratione"  positum   est   I  395,    ac  recte   Stueren- 
burgius  ita  interpretatus  est:  „tali  ratione  ut  illi  existimant".  — 
Versus  quos  tractamus  abesse  posse  non  nego;   at  quis  requirat 
duos  antecedentes,  si  absint?  Immo  cum  offensione  careant,  h.  1. 
vel  primitus  scripti  videntur. 
V  1392—96  =  n  29—33 
1390  haec  animos  oUis  .  .  iuvabant 

cum  satiate  cibi:  nam  tum  sunt  carmina  cordi. 
1392  saepe  itaque  inter  se  prostrati  in  gramine  moUi 
propter  aquae  rivom  sub  ramis  arboris  altae 
non  magnis  opibns  iucunde  corpora  habebant, 
praesertim  cum  tempestas  ridebat  et  anni 
1396  tempora  pingebant  viridantis  floribus  herbas. 
tum  ioca,  tum  sermo,  tum  dulces  esse  cachinni 
consuerant. 
(Gn.  76,  To.  551,  Br.  Burs.  Jahresb.  1874—76,  II  187). 

His  versibus  in  1.  11  mutatis  verborum  temporibus  aevum  in 
usum  pauca  poscere  probatur,  in  1.  V.  depingitur  vita  primorum 
hominum.  Tentat  autem  eos  in  1.  V  Neumannus  1.  1.  pag.  22.  3, 
cui  Gn.  et  To.  assentiuntur,  cum  hac  fere  nitatur  argumentatione : 
„Iucunde  corpus  habere"  (1394)  significat  „cibo  corpus  recreare"; 
sed  cum  antea  (1391)  dixerit  Lucr.  homines  illos  agrestes  cantasse 
cum  saturi  essent,  eos  vv.  1392 — 96  denuo  coenantes  facit.  Hoc 
ingratum  est.  At  in  verbis  ipsis  nihil  de  coena.  8i  vero  in  1.  H 
eo  pertine&nt,  tamen  in  1.  V  eis  alia  sententia  subesse  possit 
(cf.  pg.  12).  Itaque  interpretor  „iucunde  corpus  habere"  — 
eundemque  in  modum  „iucunde  corpus  curare"  H  31  —  „sich 
wohl  fiihlen ,  sich  giitlich  thun"  ') ;  neque  igitur  bis  de  coena 
dicitur. 

Porro  Neumannus  haeret  in  verbis  „non  magnis  opibus 
iucunde  corpora  habebant",  quoniam  illis  hominibus  nuUae  opes 


1)  cf . Hor. ep.  I2,29incutecuranda  plus aequo operata inventus, 

cui  pulchruiH  fiiit  in  medios  dormire  dies  et 

ad  strepitum  citharae  cessatum  ducere  curam. 

1 4, 15  me  pinguem  et  nitidum  bene  curata  cute  vises. 

sat.  115, 38ire  domum  atque  {  pelliculamcurare  iube. 

Hi  vv.  id  quidem  docent  curare  cutem,  pelliculam  (sive  corpus)  non  hoc 

unum  valere  „cibo  corpus  reereare". 

fuerint.  At  si  in  gramine  propter  aquae  rivum,  nisi  fallor  non 
magnis  opibus  iucunde  corpora  habebant ;  ut  clarius  dicam :  ^opes" 
non  videtur  significare  aurum  et  argentum;  sed  gramen  et  rivus 
cett.  sunt  non  magnae  illae  opes.  DifGcuItates  igitnr  illi  vv.  non 
exhibent;  sed  iam  ponamus  eos  abesse:  quo  igitur  spectent  parti- 
culae  „tum"  in  v.  1397?  Eodem  eas  referre,  quo  respicit  ante- 
cedens  „tum",  et  diversitate  temporum  prohibemur  (tum  sunt  1391, 
tum  consuerant  1398),  ef  omnino  ineptum  videatur.  Immo  satu- 
ros  iuvabant  carmina,  nam  tum  i.  e.  post  coenam  sunt  carmina 
cordi;  sed  cum  iacerent  in  gramine  propter  aquae  rivum,  tum  ioca 
sermo  cachinni  dulces  esse  consuerant.  Deletis  igitur  illis  versibus 
sententiae  perturbarentur.  —  Molestia  quidem,  quam  omissis  eis 
„tum"  particula  in  v.  1397  movet,  facili  opera  a  Gneissio  tollitur 
eo  quod  etiam  vv.  1390  et  91  expellere  conatur.  At  cum  hi  per 
se  boni  sint  neque  alibi  recurrant,  quantula  id  faciat  probabilitate 
patet.  —  Nec  vero  modo  genuini  mihi  videntur  illi  vv.,  sed  etiam 
ante  eos  scripti,  qui  exstant  in  I.  11.  Nam  etsi  nondum  constat,  num 
exordia  postea  addita  sint,  tamen  in  I.  n  non  antecedit  quo  respi- 
ciat  V.  „prostrati"  29,  quod  in  1.  V  refertur  ad  v.  „olIis"  1390. 
Praeterea  particulis  „cum  tamen"  (wahrend  doch,  da  doch)  alibi 
oppositio  aliqua  introduci  solet  (cf.  IV  718),  vv.  igitur  II  29  sqq. 
hac  tantum  ratione  cum  antecedentibus  apte  iungi  potuerunt: 
student  homines  opibus,  ut  aurea  simulacra  in  aedibus  suis  videant, 
ut  domum  auro  argentoque  oment  cett. ;  cum  tamen  prostrati  in 
gramine  .  .  iucunde  corpus  habere  possint. 
n  177—81  =  V  195—99 

nam  quamvis  rerum  ignorem  primordia  quae  sint, 

hoc  tamen  ex  ipsis  caeli  rationibus  ausim 

confirmare  aliisque  ex  rebus  reddere  multis 

nequaquam  nobis  divinitus  esse  creatam 

naturam  mundi:  tanta  stat  praedita  culpa. 

(V  195  quod  si  iam  rerum,  198  esse  paratam,  199  naturam 
rerum). 

(Gn.  32,  Br.  203). 

In  1.  n  hos  w.  Gn.  tolli  iubet  una  cum  v,  183,  ut  pars  carminis, 
quae  inchoatur  a.  v.  167,  ita  concludatur: 

176  magnopere  a  vera  lapsi  ratione  videntur. 

182  quae  tibi  posterius  Memmi  faciemus  aperta. 

V.  183  tentatur  propter  illud  „nunc",  quod  apud  Lucr.  non 
usurpetur  nisi  in  initio  novae  disputationis.  At  h.  I.  cum  respon- 
deat  antecedenti  „posteriu8"  —  id  quod  iam  Br.  sensit  —  minus 
orationis  coniunctio  quam  particula  temporalis  est.  Praeterea 
deleto  illo  versu  nemo  non  opponeret  haec:  posterius  faciemus 
paerta,  nunc  locua  est  .  .  184.    Luce  autem  clarius  est  versu  184 

excipi  versum  164  (cf.  in  his  rebus  184).  Ergo  v.  183  retinen- 
dus  est.  Quod  iam  duo  vicini  vv.  ab  eadem  vocula  ordiuntur,  eo 
quod  vv.  165 — 83  postea  inserti  sunt,  satis  excusatur,  si  omnino 
excusatione  eget  apud  Lucr.,  qui  IV  1121  et  22  ab  „adde  quod" 
et  VI  611  et  13  ab  „adde"  incipit.  —  Antecedentes  autem 
w.  Gn,  suspectos  habet,  quia  improbabile  sit  Lucretium  fateri 
se  ignorare,  quae  sint  primordia.  At  hoc  non  fatetur.  Nam 
„quamvi8  ignorem"  non  valet  „obschon  ich  nicht  kenne",  sed 
„la8s  mich  so  unwissend  sein  wie  du  willst"  —  ut  iam  Br. 
vertit  (Bursians  Jahresb.  1874 — 76  11  64);  —  est  igitur  idem 
—  ut  in  1.  V.  „quodsi  ignorem"  —  quod  „etiamsi  igno- 
rem",  non  quod  „etiamsi  ignoro".  Nec  vero  Br.  hanc  sen- 
tentiam  verbis  subesse  posse  satis  commodo  probavit  exemplo. 
Nam  Cicero  cum  ep.  ad  Att.  12,  37,  2  ita  dicit:  „quamvi8  prudens 
ad  cogitandum  sis,  sicut  es,  tamen  .  ."  concedit  Atticum  prudentem 
esse;  hoc  autem  loco  Lucr.  non  concedit  se  ignorare  .  .  .  Sed 
nisi  fallor  Lucr.  ipse  idoneum  exemplum  ministrat.  Etenim 
I  398  sq.  (quamvis  causando  multa  moreris,  tamen  .  .  necessest) 
non  vult  intellegi:  „multa  causando  moraris;  tamen  .  .  necessest" 
sed  „etiamsi  permulta  causando  mor  eris,  tamen  .  ."  (cf.  Hor.  od. 
IV,  2,  39:  nihil  maius  .  .  fata  donavere  .  .  nec  dabunt,  quamvis 
redeant  in  aurum  tempora  priscum).  —  Porro  Gn.  censet  ser- 
vatis  illis  versibus  pro  „quae"  182  exspectari  „quod",  quo- 
niam  referendum  sit  ad  hoc  unum:  „naturam  culpa  praeditam 
esse";  eiectis  vero  „quae"  excipere  pluralem  numerum  „quo- 
rum"  174.  At  primum  hoc  ,,quorum"  respicit  ad  „humanum 
genus  (velut  dixit  L.  „pars  vexantur"  II  99,  „propago  instant" 
IV  998) ;  deinde  sublatis  illis  versibus  quis  non  referret  „quae" 
ad  antecedentem  sententiam:  „magnopere  lapsi  videntur"?  Pro- 
fecto  iam  pluralis  oflFenderet.  Si  vero  omnino  alio  referri  posset, 
non  exponeretur,  cur  tandem  illi  lapsi  viderentur  (cf.  Br.  1.  1.). 
Ergo  ne  tota  haec  pars  imperfecta  sit,  vv.  intacti  maneant  oportet. 
Pluralis  autem  „quae"  iam  facile  revocatur  ad  ea,  quae  ex  caeli 
rationibus  aliisque  ex  rebus  peti  licet,  ut  demonstretur  mundum 
non  divinitus  creatum  esse.  Utrum  tamen  locum  illi  vv.  primitus 
occuparint,  ideo  difficile  est  disceptare  quod  Lachmanno  iudice 
utrobique  in  emblemate  exstant.  Neque  inde  quod  II  182  voce 
„posteriu8"  monstratur  locus  libri  V,  colligi  licet  hunc  inferiorem 
locum  etiam  postea  compositum  esse ;  ac  tamen  hoc  probabile  mihi 
videtur.  Nam  in  1.  11  hi  w.  optime  ita  cum  antecedentibus 
nectuntur:  sunt  qui  ignorent  naturam  materiae  ')  itaque  mundum 


1)  lungo  enim  verba  versuum  11  167.  8  ut  Creechius:  at  quidam 
contra  haec  ignari  (=  stolidi)  materiai  naturam  (=  materiam)  non 
posse  .  .  rentur  .  .  tempora  mutare  annorum.     Nam  de  materia  agitur, 

opinentttr  divinitus  esse  creatum.  sed  quamvis  ignorem  pri- 
mordia  .  .  .  ,  tamen  (non  idem  atqae  illi  concludo,  sed)  vel  ex 
caeli  rationibus  .  .  .  confinnare  ausim  mundum  non  divinitus 
creatum  esse.  In  1.  V  autem  hi  vv.  artiore  vinculo  cum  ante- 
cedentibus  iungi  non  videntur,  cum  non  agatur  de  eo  quod 
quis  ignoret.  .  .  Itaque  verisimile  est  poetam  eos  mutuatum  esse 
ex  1.  II. 

m  784—97  =  V  128—41. 
(m  784  denique,   V  128  sicut;  lU  797  durare  genique,  V  141 
formamque  animalem).     (Gn.  35  sqq.,  To.  546  sq.;  Br.  203   et 
Bursians  Jahresb.  1874—76  H  186). 

Ut  in  aethere  non  arbor,  in  mari  non  nubes  .  .  esse  queunt,  ita 
anima  non  nisi  in  corpore  animali  esse  potest;  non  modo  extra 
totum  corpus  esse  non  potest,  sed  vel  in  certa  parte  sc.  in 
pectore  debet  esse.  —  His  sententiis,  quas  Neumannus  et  Gn. 
prorsus  aliter  acceperunt,  in  1.  III  confutatur  doctrina  de  migra- 
tione  animi;  in  1.  V  eis  demonstratur  coelestia  corpora  non  animata 
esse   —  sc.  quia  animus  non  extra  animalem  formam  esse  possit. 

—  In  1.  III  id  argumentum  suum  quasi  tenere  locum  non  est 
quod  dicam,  in  I.  V.  mirum  videtur,  quia  Plato  e.  g.  mundi  partes 
animatas  esse  voluit,  quamquam  eis  non  nervos  et  sanguinem 
tribuit.  Nec  licet  negari  tota  parte  (vv.  126 — 43)  sublata  incom- 
modum  non  ita  leve  removeri.  At  de  hoc  nemo  cogitavit.  Nihil 
autem  lucramur  deletis  tantummodo  vv.  128  —  41;  immo  augeretur 
illud  incommodum,  quoniam  surama  argumentationis  deesset,  quae 
tamen  nulla  alia  esse  posset  quam  quae  exstat.  Nam  cur  putemus 
naturam  animi  consiliumque  non  posse  esse  cum  quovis  corpore 
(126,  7)?  Nimirum  quia  non  extra  formam  animalem  esse  possunt. 

—  Sed  qui  vv.  128 — 41  in  dubitationem  vocanint,  Purmannus 
PoUius  Reisackerus  Goebelius,  oflfendunt  maxime  in  particula 
„8icut"  128,  quae  sive  ad  sequentia  trahatur  sive  ad  antecedentia, 
molestiam  moveat  eo  quod  comparatio  aut  cum  antecedentibus  aut 
cum  sequentibus  minus  conectatur.  De  qua  re  conferas  quae 
disputavi  ad  „quod  genus"  pg.  16  sq.  Nam  ut  his  verbis  compa- 
ratio,  quae  saepe  cum  sequentibus  artius  cohaeret,  etiam  cum 
antecedentibus  quodammodo  iungitur,  ita  h.  1.  comparatio  particula 
„sictit"  introducta  quamquam  ad  sequentia  tendit,  tamen  ab  ante- 
cedentibus  non  plane  divolsa  videtur.  Neque  igitur  ex  hac  re 
suspicionem  repetere  licebit. 

lam  videamus,  num  altero  loco  hi  vv.  aut  omnes  aut  etiam 
ex   parte    interpolati  sint.      Neumanno   et   Gneissio  ibi  molesti 


non  de  natura;  adde  quod  verbum  nmateriai"  ad  v.  „ignari"  relatum 
supervacaneum  esset  (cf.  Y  416  sqq.  coniectus  materiai  fundavit  .  .  solis 
cursus). 

videntur,  quia  eorum  argumentum  antecedat  in  vv.  in  615 — 23. 
At  illo  loco  probatur  animum  in  pectore,  non  ia  capite  aliisve 
corporis  membris  gigni,  hoc  autem  probatum  argumentum  ad- 
hibetur  ad  confutandam  metempsychosin,  —  Ab  eis  non  dis- 
crepare  w.  800 — 5,  quibus  per  iocnm  negetur  animam  mor- 
talem  esse  (ita  6n.)  —  potius  equidem  ipsos  vv.  800—5,  non 
antecedentes  sustulissem  — ,  ut  appareat,  horum  summam  verbo 
indicasse  satis  habeo:  mortale  cum  aeterno  iungere  desipere 
est,  atqui  mortale  corpus  cum  anima  iunctum  est,  ergo  anima 
non  est  aeterna.  —  (Similis  quaedam  argumentatio  erui 
potest  e  w.  II  1010  sqq. :  quae  fluitant  non  penes  aeterna  cor- 
pora  esse  possunt,  atqui  corpora  prima  sunt  aeterna,  non  igitur 
fluitantes  colores  penes  ea  esse  possunt).  —  Sine  gravioribus 
mutationibus  illi  w.  in  I.  III  omnino  non  posse  tolli  mihi  videntur. 
Itaque  ibi  eos  primitus  locum  habuisse  credo.  Ac  nescio  an  liceat 
conicere  Lucretium  in  1.  V  in  miram  illam  argumentandi  viam 
devenisse,  quia  illius  argumenti  meminerit,  quod  in  1.  m  ad  aliam 
quidem  rem  adhibuit.  Verbo  adnotare  licebit  illos  vv.  in  1.  V  non 
modo  in  posteriore  libro  sed  etiam,  si  quidem  Lacbmannum  sequi- 
mur,  partem  embolii  esse. 

Similiter  homines  docti  in  diversas  discedunt  sententias  de 
w.  V  419—431 

419—22  =  I    1021—24 
422—26  1=  V  187—91 

428       =  I    1026 
429—31  =  II  1061—63 
(Gn.  72,  To.  551,  Br.  207). 
Plerique  enim  Forbigerum  secuti  lectorem  quendam  censent  eos 
in  I.  V  ex  singulis   carminis  partibus  consarcinasse ;  Neumannus 
contra  e  1.  V  eos  excerptos  et  in  singulas  partes  translatos  esse 
demonstrare  studet ;  Br.  denique  poetam  ipsum  iudicat  eos  in  I.  V 
postea  inseruisse,  sed  postquam  w.  184—94  (ipsos  quoque  postea 
intextos)  scripsisset,  eos  mutaturum  fuisse.  —  Nos  ut  rem  diiudi- 
cemus,   primum  singulas  partes  suo  quamque  loco,  deinde  totam 
complexionem  tractabimus. 

I  1021—24  et  26  - 

nam  certe  neque  consilio  primordia  rerum 
ordine  se  suo  quaeque  sagaci  mente  locarunt 
nec  quos  quaeque  darent  motus  pepigere  profecto, 
sed  quia  multa  modis  multis  mutata  per  omne 
1025  (ex  infinito  vexantur  percita  plagis) 

omne  genus  motus  et  coetus  experiundo 
(tandem  deveniunt  in  talis  disposituras, 
qualibus  haec  rerum  consistit  summa  creata). 

Antecedunt  baec:  Si  in  spatio  infinito  materies  finita  esset,  mnn- 
dns  creari  non  potnisset.  Nam  primordia  neque  umquam  in  con- 
cilium  compulsa  coiissent  nec  possent  in  concilio  morari.  Hnic 
argumentationi  apte  subiungitur  quod  primordia  non  consilio  se 
8U0  loco  locarunt.  Nibilominus  expellere  eos  w.  conantur  Neu- 
raannus  et  Br.  ideo  potissimum  quod,  si  verba  „servata"  1029  et 
„coniecta"  1030  referrentur  ad  antecedens  „rerum  summa  creata", 
absurda  evaderet  sententia  „8ummam  creatam  et  .  .  coniectam 
efficere  ut  amnes  mare  integrent,  terra  fetus  novet  .  ."  sive 
„summam  creatam  efficere  summam  creatam".  At  verba  „haec 
summa  creata  efficit  ut  amnes  mare  integrent,  terra  novet 
fetus  cet."  non  significant  „summam  creatam  efficere  summam 
creatam"  sed  „summam  creatam  sese  conservare"  (cf.  1037 
amissa  reparare)  sive  „continuare  motus,  in  quos  semel  con- 
iecta  sit".  Quodsi  copiose  exponitur  qua  ratione  baec  summa 
conservetur,  non  nisi  concinnitate  perturbata  omittuntur  versus, 
quibus  docetur  qua  ratione  creata  sit.  Ergo  illos  versus  reti- 
nebimus. 

Altera  pars,  w.  V  187 — 91,  Neumanno  ipsa  quoque  displicet, 
sed  causas  non  aflfert  huius  iudicii.  Itaque  satis  habeo  dixisse 
eam  ad  nexum  accommodatam  esse,  quoniam  contineat  quale 
specimen  creandi  natura  dederit.  At  tota  argumentatio  inde  a 
V.  181  confusa  est.  Ut  enim  probet  Lucr.  non  ab  deis  creatos 
esse  homines,  unde,  inquit,  dis  notities  (simulacrorum)  hominum 
insita  est,  ut  eos  facere  possent?  sed  sequentia  non  iam  ad  deos, 
sed  ad  homines  pertinent:  quove  modo  est  vis  principiorum  .  . 
cognita  (sc.  nobis,  non  deis),  si  non  ipsa  natura  specimen  creandi 
dedit  ?  scilicet  hoc :  ex  infinito  tempore  primordia  omnia  quae- 
cumque  possent  creare  pertentarunt ;  ut  non  sit  mirum  (sc.  nobis), 
si  hunc  quoque  statum  mundi  effecerunt.  Quodsi  iam  ignorem  .  . 
—  Argumentatio  ita  potius  instituenda  erat:  (Non  dei  homines 
crearunt,  quoniam  hoc  neque  ipsis  profait  neque  hominibus).  Porro 
nonne  natura  specimen  creandi  dat,  et  nonne  natura  docet, 
quid  possint  primordia,  nec  vero  dei?  Ergo  non  dei  sed  natura 
homines  creavit.  Sed  illa  aberratio  nescio  an  quodammodo 
excusetur,  cum  ponimus  eos  de  quibus  dixi  versus  animo  pogtae 
in  scribendo  obversatos  esse. 

De  vv.  n  1061—63  cf.  pg.  8  sq. 

lam  transimus  ad  locum  libri  V  (419 — 31),  quo  illae  partes 
comprehenduntur.  Videmus  eas  non  laxe  esse  copulatas  aut  in 
centonem  contaminatas ,  sed  artissime  una  periodo  devinctas,  ut 
alia  ex  alia  nexa  et  omnes  inter  se  aptae  coUigataeque  videantur. 
Exstant  tamen  salebrae  quaedam,  quae  id  quidem  produnt  versus 
si  non  omnes  at  ex  parte  quidem  h.  1.  non  primitus  scriptos  esse. 
Etenim  in  v.  422  „primordia  rerum"  supervacaneum  est  —  id 

quodGn.  monuit  — ;  v.  428  quoque  „omne  genua  coetus  .  .  expe- 
riundo"  abesse  possit,  cum  fere  idem  antecedat  in  vv.  425  sq. 
„primordia  consuerunt  omnimodis  coire  atque  omnia  pertem- 
ptare,  quaecnmque  inter  se  congressa  creare  possent".  Sed  propter 
has  res  nemo  illos  vv.  pro  spuriis  habebit ').  Quodsi  Gn.  parti- 
culam  „tum"  432  contendit  spectare  ad  tempus,  quo  coniectus 
materiae  terram  caelum  cett.  fundarit  i.  e.  ad  w.  416 — 18:  ei 
aasentior,  dum  ne  inde  concluderet  versus,  qui  inter  hos  et  illnm 
intersunt  (419 — 31),  delendos  esse.  Nam  in  transcursu  quasi  con- 
firmant  revera  coniectum  materiae  res  creasse,  ut  illi  relationi  non 
officiant.  Immo  si  v.  432  exciperet  versum  418,  non  singula 
nomina  ita  repeterentur :  exponam  quibus  modis  coniectus  materiae 
fundarit  terram  et  caelum  pontique  profunda,  solis  lunai 
cursus.  Hic  neque  tum  solis  rota  cerni  .  .  poterat  nec  magni 
sidera  mundi  nec  mare  nec  caelum  nec  denique  terra  .  .",  sed 
y.  432  oratio  in  hunc  fere  modum  continuata  esset:  „principio  nil 
horum  cerni  poterat,  sed  primordia  tantummodo  exstabant  et 
inane".  —  Sunt  igitur  illi  vv.  genuini.  Sed  estne  tota  haec  pars  ex 
prioribus  collecta  et  quasi  consarcinata,  an  sunt  singulae  illae 
particulae  ex  hac  excerptae?  Vv.  V  422—26  et  V  429—31 
h.  I.  in  inferiore  quidem  parte  carminis  sunt,  sed  his  similes 
V  187 — 91  et  II  1061 — 63  Lachmanno  iudice  exstant  in 
emboliis;  sunt  igitur  postea  inserti.  Ceteri  autem  V  419 — 22 
(=  I  1021—25),  V  427  (fere  =:  I  1029),  V  428  {=  I  1026) 
in  I.  I  primitus  scripti  videntur.  Quod  si  probatur,  etiam  con- 
cedetur  Lucretium  non  inspexisse  illum  locum  libri  I,  nedum 
interpolator  eum  exscripserit.  Nam  eius  de  quo  dicimus  loci 
argumentatio  fere  tota  ibi  exstat:  „primordia  non  consilio  suo  se 
ordine  locarunt,  sed  plagis  et  ponderibus  suis  diu  condta  tan- 
dem  conveniunt  in  tales  disposituras,  qualibus  haec  rerum  summa 
consistit".  Cur  igitur  non  totam  eam  inde  repetiit  sive  Lucr.  sive 
interpolator ,  sed  tantummodo  sex  versus  et  hos  quidem  alio 
ordine?  Nimirum  poetae  illi  sex  in  mente  haerebant.  —  Haec 
ratiocinatio  eo  quodammodo  confirmatur,  quod  h.  I.  is  maxime 
V.  (428)  offensioni  est,  qui  etiam  in  1.  I  occurrit,  ceteri  autem  eis 
locis,  qui  post  hunc  scripti  sunt  (V  187—91,  II  1061 — 63). 
V  210.  11  =  I  211.  12 
(si  non)  fecundas  vertentes  vomere  glebas 
terraique  solum  subigentes  cimus  ad  ortus, 
(sponte  sua  nequeant  liquidas  existere  in  auras). 
(Gn.  79  sq.,  Br.  207). 

1)  Cf.  similem  verbositatem  I  513  sqq.  nulla  res  potest  probari 
inane  intus  habere,  si  non  quod  cohibet  solidum  constare  relinquas: 
id  porro  nil  esse  potest  nisi  materiai  concilium,  quod  inane  in  rebu' 
queat  cohibere. 

Hi  vv.  repetiti  sunt  e  1.  I,  ita  ut  „quae  nos"  in  „8i  non" 
mntaretur.  Qua  mutatione  duplex  difficultas  nata  est.  Primum 
enim  deest,  quod  cimus  et  quae  nequeant  .  .  ,  praeterea  w. 
cum  antecedentibus  non  conectuntur.  Quibus  de  causis  iam  Bocke- 
muellerus  eos  una  cum  sequenti  eiecit.  Alii  (Christius,  cf.  Br.  1.  1.) 
antea  lacunam  statunnt,  Br.  autem  eos  reliquias  pristinae  argu- 
mentationis  uberioris  (verstiimmelte  altere  Fassung)  esse  suspicatur, 
Munro  denique  defendit  eos,  cum  ex  sequentibus  „quaesita"  „omnia" 
obiectum  et  subiectum  quae  desiderantur  ad  verba  „cimu8"  et  „ne- 
queant"  revocat.  —  Non  quidem  interpolatorem  eos  e  I.  I  deprom- 
psisse  vel  ex  mutatione  elucet,  praesertim  cum  conservata  forma 
nativa  altera  certe  molestia  vitata  esset  (quae  nos  .  .  cimus,  ea 
sponte  sua  nequeant).  Interpolatorem  opinor  tales  molestiae  omnino 
non  fugissent.  At  qui  w.  memoria  tenebat,  eum  facile  fallere  potue- 
runt,  cum  scribendi  stndio  ferretur;  —  Lucretium  autem  quamvis 
„pedetemptim  progredientem"  tamen  multas  partes  carminis  cele- 
riter  confecisse  e  compluribus  indiciis  cognosci  licet  velut  e  longis 
periodis,  quales  exstant  I  936  sqq.  (=  IV  11  sqq.),  n  757  sqq., 
III 425  sqq.  (cf.  Munr.  ed.),  V  55  sqq.,  V  419  sqq.  (=  I  1021  sqq.) ; 
vv.  I  1—25  praetermitto  de  consilio.  —  Notionem  enim  „frugum" 
sive  „fetuum"  quis  desideret,  cum  de  fecundis  glebis  dicatur 
(210)?  Hanc  ipsam  ob  rem  lacunam  non  agnosco  —  ex  incerta 
locutione  „quaesita"  213  „omnia"  214  vel  elucere  videtur 
certam  aliquam  vocem  non  antecessisse  — ;  structura  vero  eo 
quod  obiectum  omittitur  non  gravius  violatur  quam  paulo  infra 
V  225 :  puer  iacet  indigusa  uxilio,  cum  primum  in  luminis  oras  .  . 
natura  profudit  sc.  eum;  V  1251  .  .  fovea  atque  igni  prius  est 
venarier  ortum  quam  saepire  plagis  saltum  canibusque  ciere  sc. 
feras,  quaevox  v.  1249  antecedit;  V  156  dicere  .  .  hominum  causa 
voluisse  parare  praeclaram  mundi  naturam  .  .  sc.  „deos"  quod  e 
„deorum"  154  revocandum  est;  IV  1139  quod  nimium  iactare 
putat  oculos  sc.  eam  quae  in  deliciis  est  et  interdum  in  ambiguo 
verbum  iaculata  relinquit  (1137).     Contuleris  etiam  H  194  sq. : 

quod  genus  e  nostro  com  missus  corpore  sanguis 

emicat  exultans  alte  spargitque  cruorem  sc.  corpus. 
I  351  sqq.  crescunt  arbusta  et  fetus  in  tempore  fundunt, 

quod  cibus  in  totas  (sc.  arbores)  usque  ab  radicibus  imis 

per  trnncos  ac  per  ramos  diffnnditur  omnis. 
Similes  soloecismos  congestos  invenies  in  Philol.  26,  297.  — 
Altera  offensio,  quod  orationis  vinculum  deest,  ideo  levior  est 
quod  his  versibus  dilatatur  antecedens  sententia:  „vis  humana 
sentibus  resistit  consueta  terram  proscindere  avatris".  Nec  tamen 
solam  dilatationem  continent  sed  simul  orationem  continuant:  ne 
natura  arva  sentibus  obducat,  vis  humana  resistat  oportet 
arando,  arantes  cimus  fruges  ad  ortum,   et  tamen  interdum 

labore  quaesitae  fervoribns  solis  ant  gelidis  prainis  .  .  perimnn- 
tur.  Qnae  cum  ita  sint,  his  versibus,  etsi  merito  in  eomm  forma 
haeremns,  tamen  aegre  careamus. 

I  670.  71  =  I  792.  3  =  m  519.  20 

672  cf.  790 

673  =  797 

674  =  757  („vige8cere"  pro  „vige8cat") 

I  789—93  =  n  750—54 

797  =         756         ^  n  864 
(Gn.  60  sqq.,  To.  551,  Br.  206). 

Vv.  I  670  sqq. 

nam  quodcumque  suis  mutatum  finibus  exit, 

continuo  hoc  mors  est  illius  quod  fuit  ante. 

proinde  aliquit  superare  necesse  est  incolume  ollis, 

ne  tibi  res  redeant  ad  nilum  funditus  omnes 

de  niloque  renata  vigescat  copia  rerum 
Gn.  propterea  potissimum  tentat  quod  Lucretio  Heraclitum  eius- 
que  sectatores  „ad  absurdum  ducere"  volenti  vv.  672  sqq. 
obsint.  At  haec  deductio  finitur  v.  671;  argumentatio  enim 
universa  est  haec:  si  ignis  in  coetu  omnis  exstingnitur,  mutatur 
et  interit  omnis ;  res  igitur  ad  nihilum  redeunt  et  e  nihilo  oriun- 
tur,  nam  .  .  . ;  proinde  —  ne  res  ad  nihilum  redeant  et  de  nihilo 
renascatur  copia  rerum  —  aliquid  superare  necesse  est  incolume. 
Nnnc  igitur,  quoniam  certissima  quaedam  corpora  sunt,  quae  ean- 
dem  semper  servant  naturam  (i.  e.  quoniam  aliquid  superest  inco- 
lume),  haec  corpora  ignea  esse  non  possunt  .  .  .  Noli  exspectare 
—  hoc  obiter  addere  liceat  —  ut  syllogismus  latius  perdu- 
catur,  ita:  „si  corpora,  quae  snperesse  debent,  ignea  esse  non 
possunt,  ignis  in  universum  principium  esse  nequit".  Nam  solet 
Lucr.  de  singulis  argumentum  petere,  quod  aut  transfert  aut  trans- 
ferri  vult  ad  omnia  similia.  Velut  IV  63  sq.  quoniam  robora 
fumum  mittunt  .  .  ,  tenuis  quoque  debet  imago  ab  rebus  mitti. 
cf.  V  1041  sqq.  pufare  aliquem  nomina  distribuisse  rebus  .  .  desi- 
perest;  nam  cur  hic  posset  cuncta  notare  vocibus,  alii  facere  id 
non  quisse  putentur?  Itaque  I  578  recte  Lambinus  „quaedam" 
poetae  reddidit.  Scriptura  enim  „quaeque",  quam  Munro  retinet, 
superandi  voce  refellitur. 

Duo  primi  w. 
nam  quodcumque  suis  .  . 
continuo  hoc  mors  est  .  . 

recurrunt  III  519.  20.  H.  1.  animum  mortalem  esse  eo  probatnr 
quod  sanari  potest.  Mira  videtur  haec  conclusio,  sed  est  Lucre- 
tiana.  Nam  sanando  animus  mutatur;  quod  autem  mutatur  e  fini- 
bus  exit;   ergo  mortalis  est.      Gn.  illos  w.  subditos  existimavit, 

CTun  „mutatnm  exit"  ita  acciperet  qoasi  qoid  mutatum  e  finibus 
posset  non  exire;  sed  „quod  mutatur  dissolvitur,  interit  ergo" 
(ni  756).  Alia  exempla  participii  abundanter  appositi  congessit 
Kraetscbius,  de  abundanti  dicendi  genere  Lucretiano  Berol.  1881 
pg.  78.  9. 

vv.  n  749—56  (750—54  et  56  =  I  789—93  et  97) 
omnis  enim  color  omnino  mutatur  in  omnis  (pro  „et'':  Lachm.) 
l][uod  facere  haud  ullo  debent  primordia  pacto. 
immutabile  enim  quiddam  superare  necessest, 
ne  res  ad  nilum  redigantur  funditus  omnes: 
nam  quod  cumque  snis  .  . 
continuo  hoc  mors  est  .  . 
proinde  colore  cave  contingas  semina  rerum, 
ne  tibi  res  redeant  ad  nilum  funditus  omnes. 
Hos  w.  6n.   a   Lucretio    alienos    putat,    quia  e   w.    799 — 807 
eluceat  non  mutari  res  mutatione  colorum.     At  illic  dicit  poeta 
colores  non  sine  lumine  fieri,  interdum  ipso  eo  mutari;  non  dicit 
eos  solo  lumine  fieri  et  mutari.     Non  igitur  pugnat  ille  locus  cum 
hoc,   quo  ostenditur  fore  ut  mutarentur  primordia,   si  color  eis 
redditus   esset,    neque    omnino    ibi  —  id   quod  idem   Gn.    opi- 
natur  —  prorsus  eadem  res  tractatur.  —  In  I.  I  tamen  ubi  illos 
w.  (I  789  sqq.)  requiri  quivis  concedit,  antea  locum  obtinuerunt ; 
primitus  autem  w.  I  670  sqq.  scripti  videntur. 
De  V.  I  757  nulla  exstat  dubitatio. 

Restat  V.  H  864  (=  I  673   =  I  797   =  U  756) ;  de  quo 
cf.  pg.  41  sqq. 

VI  383—85  =  VI  87—89 
non  est  .  .  indicia  occultae  divum  perquirere  mentis, 
383  unde  volans  ignis  pervenerit  aut  in  utram  se 

verterit  hinc  partim,  quo  pacto  per  loca  saepta 
385  insinuarit,  et  hinc  dominatus  ut  extulerit  se, 
quidve  nocere  queat  de  caelo  fulminis  ictus. 
(Neum.  17  sqq.,  Gn.  78  sq.,  To.  551,  Br.  Burs.  Jahresb. 
1876  n  186.  7). 
Vv.  VI  87 — 89  genuinos  esse  apparet  ex  disputatione,  quam 
institui  pg.  14.     Sed  posteriore  loco  fere  omnes  Neumannum  se- 
cuti  eos  delendos  esse   consentiunt.      Neminem   enim   dicunt   in 
Tyrrhenis  libris  quaesivisse,  unde  ignis  pervenerit  et  in  utram 
partem  se  verterit  cett.,  sed  quid  illis  rebus  indicetur ;  neque  igitur 
vv.  383 — 85  ab  eodem  perquirendi  verbo  (382)  posse  pendere,  a 
quo  pendeat   v.   386.      Propter  particulam   „ve"   autem  Neum. 
suspicatus    videtur    talem   versum    ab    ipso    fictum    illis    expul- 
som  esse: 

quid  sibi  (tibi?)  praedicat  fausti  vis  splendida  teli. 

Talem  sententiam  poni  potuisse  non  nego,  quamquam  non  dissi- 
mulo  Lucretium  h.  1.  de  fausto  fulmine  milii  non  videri  dixisse. 
At  universa  Neumanni  ratiocinatio  mihi  non  probatur.  Nam  „in- 
dicia  divum  mentis  perquirere"  •)  (382)  est  „ictu8  fulminum 
ceteraque  caeli  phaenomena  observare".  Versus  autem,  de  quibus 
dicimus,  continent  talia  phaenomena,  apte  igitur  illis  verbis  subi- 
ciuntur.  Porro  quid  nocere  queat  fijhnen  (386),  quaeritur  e  car- 
minibus  Tyrrhenis;  ergo  „perquirere"  (382)  utique  diversa  no- 
tione  intellegendum  est.  Sed  qui  hoc  est  molestum?  Nam  qui- 
cumque  minus  argute  in  verba  inquiret,  rem  ita  accipiet:  non 
est  .  .  .  volventem  carmina  Tyrrhena  (i.  e.  „dum  volvis",  non  „eo 
quod  volvis")  indicia  deorum  perquirere  scilicet  unde  ignisper- 
venerit  .  .  .  quidve  nocere  queat  fulmen  i.  e.  quid  illis  indiciis  in- 
dicetur  (ex  carminibus  quaerere).  —  Sed  quamquam  sic  hi  vv. 
a  dubitatione  vindicantur,  alterum  eos  antea  habuisse  locum  iam 
supra  (pg.  14)  nobis  probabile  visum  est. 
II  163.  4  =  IV  207.  8 

multiplexque  loci  spatium  transcurrere  eodem 

tempore  quo  solis  pervolgant  fiilgura  caelum. 
(Gn.  71  sq.,  To.  551,  Br.  207). 
In  rv  208  exstat  loco  vocis  „falgura"  „Iumina";  quod  suspi- 
catur  Gn.  in  II  164  mutatum  esse  in  „fulgura",  quia  in  162 
„lnmina"  antecedat.  Ergo  illos  vv.  ibi  cum  abesse  possint  esse 
interpolatos.  At  ut  „fulgura"  variationis  gratia  dicantur  pro 
luminibus,  qui  ex  hac  re  consequitur  illos  w.  non  uno  tenore  cum 
antecedentibus  conscriptos  esse?  Nam  „fulgura  solis"  non  in- 
solentem  esse  locutionem  docet  v.  IV  190:  .  .  stimulatur  fulgere 
fulgur  (solis).  Id  quod  revera  molestum  esse  possit:  duplex  vel 
triplex  comparatio  mobilitatis  primordiorum  et  luminum  solis 
(praecellere  mobilitate  et  multo  citius  quam  lumina  solis, 
multiplexque  loci  spatium  eodem  tempore  transcurrere  quo 
lumina  solis  caelum  pervolgant)  hoc  idem  cadit  etiam  in  alterum 
locum  (IV  207.  8).  Quo  quamquam  illi  vv.  cum  vicinis  structura 
continentur,  tamen  postea  videntur  positi,  quoniam  hoc  per  se  pro- 
babilius  est. 

I  429  =  I  531  =  IV  672 

id  quod  iam  supra  tibi  paulo  ostendimus  ante. 
(Gn.  8  sq.,  To.  541  adn.). 


1)  Neum.  et  qui  eum  sequuntur  „indicia"  intellegunt  „quae  indi- 
cantur",  cum  intellegendum  videatur  „quae  indicant".  —  Illius  conie- 
cturae  id  quoque  obiecerim  particula  „ve"  non  iungendas  esse  sententias : 
quid  fausti  praedicat  vis  teli  quidve  nocere  queat  fulmen,  sed  potius 
has:  non  est  .  .  .  perquirere  indicia  deorum,  quidve  fausti  praedicat 
vis  teli  sive  quid  nocere  queat  fulmen. 

VerBum  I  429  genniniim  esse  consentiunt  omnes,  item  fere 
omnes  v.  I  531  esse  insiticium.  Nimiae  enim  garrulitatis  esse  ait 
Stuerenburgius  act.  soc.  phil. '  Lips.  n  428  poetam  illnd  ipsum, 
quod  paulo  supra  iam  se  ostendisse  profiteatur,  non  in  mentem 
lectoribus  revocasse  satis  habere,  sed  vy.  532  sqq.  quasi  de  inte- 
gro  exponere;  praeterea  ne  inveniri  quidem  id  quod  se  antea 
ostendisse  dicat.  At  si  versus  ille  refertnr  ad  unum  antecedentem 
(530),  ita  fortasse  quispiam  eum  explicet:  Vv.  222 — 25  nuUam 
rem  probatur  interire  posse  nisi  aut  externis  plagis  ictam  aut 
penitus  penetratam.  Si  nuUa  res,  ne  primordia  qnidem.  Ergo 
huins  loci  sententia  possit  esse  haec:  Primordia  neque  plagis  icta 
neque  penetrata  retexi  possunt  —  nec  alia  ratione  queunt  temptata 
labare,  ut  supra  ostendi  sc.  quoniam  tertia  exitii  ratio  nuUa  est. 
Sed  ut  constet  haec  interpretatio,  oratio  in  hunc  fere  modum 
continuanda  est :  at  ne  illis  quidem  rationibus  deleri  possunt  prim., 
nam  neque  conlidi  cett. ;  quod  quoniam  non  fit,  rem  ita  expedire 
malim :  1.  c.  (I  222  sqq.)  materiam  aetemam  esse  eo  demonstratur 
quod  nuUa  res  e  nihilo  oriri  aut  in  nihil  redire  possit.  Primordia 
autem  et  materiaidem  valent  (510  sunt  igitur  primordia  solida, 
519  materia  igitur  aetema  esse  debet).  Lucr.  igitur  fortasse 
illius  memor  argumentationis  revera  dicere  voluit  se  antea  osten- 
disse  primordia  nullo  modo  posse  deleri.  Sed  iam  non  garruli- 
tatis  arguendus  est.  Etenim  hoc  loco  argumentum  petit  non  ut 
ilio  ex  rebus  genitis,  quae  neque  ad  nihil  recidere  neque  e  nihilo 
renasci  possint,  sed  ex  ipsa  atomomm  natura.  Quamquam  illud 
argumentum  ipsum  non  certius  recordari  videtur;  nam  paulo  post 
(540)  id  tamen  quamvis  paucis  attingit. 

Idem  V.  recurrit  IV  672,  ubi  pro  „paulo"  exstat  „8aepe". 
Lachm.  eum  cum  antecedenti  671  post  v.  662  coUocavit, 
quia  non  dulcia  et  amara,  sed  leviora  et  asperiora  elementa  in 
melle  commixta  esse  antea  expositum  sit.  At  ne  hoc  quidem 
Lucr.  exposuisse  mihi  videtur ,  nedum  saepe.  Explicat  sane 
II  402  mellis  elementa  esse  levia  et  rotunda,  quoniam  sensum  iu- 
cunde  tangant;  sed  III  193  —  hos  locos  vult  Lachm.  significari 
a  poeta  —  non  docet  nonnulla  elementa  mellis  esse  aspera,  sed 
eadem,  quae  antea  dixit  levia,  esse  asperiora  quam  aquae. 
Cave  tamen  inde  colligas  extemplo  illum  v.  esse  interpolatum. 
Nam  explicatio  aliqua  praesto  est.  Ratio  enim,  cur  idem.cibus  aliis 
dulcis,  aliis  amams  sit,  repetitur  h.  I.  ex  mixtione  remm  (658  sqq. 
ctii  suavis  est  cibus,  ei  levissima  corpora  caulas  palati  intrant ;  cui 
amams,  aspera  et  hamata).  Levia  igitur  elementa  sunt  dulcia, 
aspera  amara.  (Idem  traditur  11  402).  Saepius  autem  (I  815  sqq., 
II  660  sqq.,  al.)  exponitur  in  rebus  semina  permixta  esse,  quorum 
sibi  quaeque  animans  capiat  convenientia  (i.  e.  levia?),  respuat  in- 
festa  (i.  e.  aspera?).     Ergo  Lucr.  cum  dicit  se  antea  saepe  osten- 

disse  levia  et  aspera  elementa  in  melle  commixta  esse,  meminisse 
videtur  locorum,  quibus  res  omnes  probavit  permixto  constare 
semine.  Accuratius  quidem  ita  dicere  debuit :  „cui  quid  suave  est, 
levia  corpora  palati  caulas  intrant ;  cui  idem  est  amarum ,  aspera. 
utraque  enim  sunt  etiam  in  melle  commixta,  quoniam  res  omnes, 
ut  saepe  ostendimus,  permixto  semine  constant".  Sed  quis  in  hac 
re  oflFendet,  qui  quidem  reputaverit,  quanta  perturbatione  tota  la- 
boret  argumentatio  ?  Etenim  poeta  cum  causam  diversi  saporis 
repetit  ex  diversitate  seminum,  quae  in  cibis  mixta  sint  (642 — 44, 
658 — 62,  671.  672),  palata  animantum  similia  esse  sumit.  Vv. 
autem  645 — 57  et  663 — 70  palata  docemur  diversa  esse  eoque 
fieri  ut  idem  cibus  aliis  dulcis,  aliis  amarus  videatur  aut  eidem 
homini  diversis  temporibus.  Haec  inconstantia  nullo  interpretandi 
-^artificio  delenitur  neque  recte  excusatur  eo  quod  Lucr.  h.  1.,  ut 
solent  Epicurei,  satis  habeat  exponere  quid  possit  oriri,  aut  plures 
disponat  causas,  e  quibus  una  tamen  vera  sit.  Nam  eo  non  con- 
fugit  nisi  in  re  obscura,  cum  nequeat  „ratio  dissolvere  causam" 
(IV  500).  —  Quae  si  probantur,  propter  leviorem  ofifensionem  eum 
versum,  unde  profecti  sumus,  non  exterminabimus.  De  primo 
autem  eius  loco  non  est  quod  verba  faciam. 
I  548  =  I  609  =  I  574 

sunt  igitur  solida  primordia  simplicitate 

(I  574  pollentia  simplic.) 

(Gn.  73,  To.  552,  Br.  207). 
Tentatur  hic  v.  primo  tantum  loco  ibique  una  cum  duobus 
subsequentibus,  qui  non  iterantur.  Probari  enim  ait  6n.  inde  a 
V.  503  exstare  corpora  solida;  hunc  autem  versum  intellegendum 
esse  ut  „sunt"  non  sicut  in  v.  609  verbum  substantivum  sed 
copula  sit.  At  inter  sententias  „primordia  aetema  exstant"  et 
„primordia,  quae  exstant,  sunt  aeterna"  nuUum  rei  discrimen  est; 
neque  Lucr.  ipse  eas  videtur  distinxisse.  Quemadmodum  enim  in 
propositione  I  500:  expediemus 

esse  ea  quae  solido  atque  aeterno  corpore  constent 

semina  quae  .  .  .  rerum  esse  docemus  .  .  . 
commixtae  latent  sententiae:  „expedi.emus  semina  rerum  solida  et 
aetema  esse"  et  „expediemus  exstare  corpora  sol.  et  aetema", 
ita  argumenta  pleraque  in  utrumque  modum  accipi  possunt. 
Tria  priora  aflFero  ita  ut  primordia  a  e  t  e  r  n  a  esse  probari 
pateat: 

I  503 — 10  quoniam  corpora  et  inane  exstant,  corpora  sunt 
solida. 

II  511 — 19  quoniam  in  rebus  genitis  inane  est,  materiam  cir- 
cum  8  0 1  i  d  a  m  esse  necesse  est ;  nec  res  ulla  inane 
intus  habere  recte  probatur,  si  non  quod  cohibet 
solidum  esse  relinquas. 

ni  520 — 40  corpora  exstant  et  inane,  quae  se  alternis  distin- 
guunt ;  illa  non  possunt  temptata  labare,  nam  . . . , 
sunt  igitur  aeterna. 

lam  non  mirabimnr  si  argumentmn  IV  (540—50)  eodem  spe- 
ctat.  Quodsi  monet  Gn.  in  vv.  548 — 50  colligi  soliditatem  ato- 
morum  ex  aetemitate,  cum  tamen  paulo  ante  (538  sqq.)  haec 
ex  illa  efficiatur:  alterum  recte,  alterum  minus  accurate  videtur 
statuere.  Neque  enim  efficitur  in  argumento  IV  (548 — 50)  ex 
aetelTiitate  soliditas,  sed  altera  notio  alteri  ex  aequo  ponitur 
pariter  ac  518.  19,  ubi  dicitur  tantummodo,  non  evincitur,  mate- 
riam,  si  solida  sit,  esse  aeternam.  Huc  pertinet  quod  argumento  I 
id  unum  probatur  (510)  „primordia  esse  solida",  quamquam  in 
animo  erat  poetae  demonstrare  (500)  „e8se  ea  quae  solido  atque 
aeterno  corpore  constent".  Recte  autem  animadvertit  Gn.  in 
argumento  III  ex  soliditate  effici  aeternitatem.  Alteram  sane  con- 
firmasse  satis  erat;  sed  ex  hac  verbositate  suspicio  non  potest 
peti  w.  548 — 50  esse  interpolatos,  praesertim  cum  duo  extremi 
alibi  non  occurrant.  —  De  loco  primario  illius  superioris  dicere 
supersedeo. 

I  673  =  I  797  =  n  756  ==  II  864 
ne  tibi  res  redeant  ad  nilum  funditus  omnes. 
(Gn.  62,  To.  551,  Br.  206). 
Versum   n  864  Goebelius  quaest.  Lucr.  pg.  27  sq.  primus  suspi- 
catus  est  antecedentibus  862.    3   „a  lectore   haud   quidem    som- 
nianti"   ascriptum   esse.      Hanc    sententiam   amplexi    sunt   Neu- 
mannus,  Gn. ').     Contendunt  enim  (cf.   Gn.)   —   ne  dicam  de  eo 
quod  abesse  possit  —  nexum  enuntiatorulb  eo  turbari:  „si  vo- 
lumus  subiungere,  ne  tibi  redeant".  At  si  superiore  parte  huius 
commentationis  aliquid  consecutus  sum,  e  tam  leviuscula  re  dubi- 
tatio  non  repetetur.     Adde,  si  illa  variatio  omnino  oflFendit,   quod 
non  V.  864  propter  „tibi"  sed  v.  862  propter  „volumus"  tentan- 
dus  erat.     Nam  tota  hac  parte  Memmius  sive  quivis  alius  appella- 
tur:   842  ne  putes,  849  cum  instituas,  850  quoad  potis  es.     Sed 
hoc  quam  temerarium  sitin  promptu  est').  Hiatum  denique,  quem 


1)  To. :  dass  II  864  .  .  .  hier  sehr  verdachtig  sei,  geben  wir  zu, 
halten  aber  die  Unechtheit  der  iibrigen  Stellen  nicht  fiir  erwiesen. 

Br. :  ich  muss  mich  begniigen  mit  To.  (?)  auszusprechen,  dass  mir 
Gn.  seine  Annahme  nirgends  bewiesen  zu  haben  scheint. 

2)  Similiter  oratio  variatur  e.  g.  II  381  perfacile  est  nobis  tali 
ratione  exsolvere,  quare  .  .  .  384  dicere  enim  possis. 

ni  760  sin  dicent,  766  confagient  ....  fateare  necessest. 
IV  1145  ne  inUciaris,  1146  ne  iaciamur  (nam  „iaciajiB"  legendum  esse 
Bockemnellerus  (ed.  IV  1139)  mihi  non  probavit.  Non  quidem  Memmins 
monetur  ne  inliciatur,  sed  quemcumque  nnges;  Lucretium  potius  ipsum 
crediderim   clamasse  cum  dicit  IV  577    „loca  sex  voces  reddere  vidi, 

monstravit  Groebelius  inter  sententias  hmns  et  antecedentis  verens, 
quivis  opinor  facile  hac  ratione  explebit:  omnes  proprietates  se- 
iunctae  sint  necesse  est  a  principiis,  si  immortalia  fundamenta,  ex 
quibus  omnia  oriuntur,  rebus  subiungere  volumus.  Hoc  autem 
necessarium  est,  ne  tibi  res  ad  nilum  redeant.  Hac  inter- 
pretatione,  si  vera  est,  simul  probatur  sententiam  versuum  862.  3 

—  id  quod  contendit  Goebeiius  —  non  eandem  esse  atque  ver- 
sus  864. 

Ceteris  locis  hic  v.  Lucretio  non  per  se  solus  adimitur ;  de 
primario  loco  eius  cf.  pg.  36  sq. 

H  998  =  V  795  =  V  821 
qnapropter  merito  maternum  nomen  adepta  est. 
(Gn.  30  adn.,  To.  546  adn.). 

In  1.  n  fere  omnes  hunc  v.  toUendum  esse  iudicant.  Ridiculum 
esse  ait  Gn.  dicere  terram  matris  nomen  merito  adeptam  esse, 
cum  aether  paulo  ante  pater  appelletur.  Atque  hoc  quoque  mimm 
esse,  quia  non  addatur  qua  re  patrem  se  praestet.  —  Ad  quae- 
stionem  nostram  minus  quidem  pertinet  —  quoniam  ante- 
cedentes  vv.  ideo  non  suspecti  habentur  — ,  sed  verbo  liceat 
monere  v.  922  dici  „unde  i.  e.  ab  aethere  cum  alma  mater  terra 
guttas  recepit,  feta  parit  fruges  ..."  Qui  terra  matrem  se  prae- 
beat  copiosius  illustratur;  ut  eo  minus  mirabile  sit  eam  merito 
matris  nomen  adeptam  esse.  Gn.  quidem  contendit  id  tantum  ex- 
poni  terram  pascere  homines,  itaque  illum  v.  h.  1.  minus  esse 
aptum  quam  V  821 — 23,  ubi  terram  genuisse  homines  explicetur. 

—  At  dicit  Lucr.  994.  5  terra  parit  fruges  .  .  .  et  genus  hu- 
manum,  parit  omnia  saecla  ferarum.  Id  quidem  cum  mirum  vi- 
deatur:  „terra  parit  homines,  cum  i.  e.  eo  quod  pabula  praebet", 
minime  contemnenda  est  emendatio  Hoerschelmanni  (observatt.  in 
Lucr.  1.  II,  act.  soc.  phil.  Lips.  V  41)  pro  „cum"  proponentis 
„tum" ;  quamquam  nescio  an  non  necessaria  sit.  Nam  si  iunguntur 
verba:  parit  terra  feras,  cum  pabula  praebet,  quibus  .  .  .  pro- 
lem  propagant,  apertum  fit  qui  pabulis  praebitis  etiam  novae 
ferae  creentur  (cf.  II  595  sqq.  tellus  fruges  hominibus  extollit 
et  pabula  praebet  feris:  quare  magna  deum  mater  materque 
ferarum  et  nostri  genetrix  haec  dicta  est  corporis  una).  Certe 
illa  scriptura  causa  non   est  quod  v.,   quem  tractamus,   tamquam 


unam  cum  iaceres".  Certe  non  licet  inde  colligere  „dass  Lucr.  und 
Memmius  ofter  zusammen  auf  Jagd-  und  Waldpartieen  gejagt  und 
das  Echo  beobachtet  hatten").  —  His  locis  non  certum  qnendam  signifi- 
cari  altera  persona  —  nisi  hic  usus  pateret  per  totam  latinitatem  — 
confirmari  possit  e.  g.  v.  V  260 :  quoniam  dubio  procul  esse  videtur  omni- 
parens  rerum  et  commune  sepulcrum,  ergo  terra  tibi  libatur  et  aucta 
recrescit. 

minas  idoneus  in  dubitationem  vocetur.  Immo  vel  externo  testi- 
monio  defendi  videtur.  Neque  enim  quisquam  quod  sciam  refeliit 
—  id  quod  iam  Reisackerus  quaestt.  Lucrett.  pg.  38  ostendit  — 
w.  991  —1006  translatos  esse  ex  Euripidis  Chrysippo  (fragm. 
836  N.)>): 


1)  Ex  w.  II  991,  999  sqq. 

denique  caelesti  sumus  omnes  semine  oriundi.  — 

cedit  item  retro,  de  terra  quod  fuit  ante, 

in  terras:  et  quod  missum  est  ex  aetheris  oris, 

id  rursum  caeli  rellatum  templa  receptant 
Zellerus,  Phil.  d.  Griech.  HI  1,  421  concludit  haec:  „Epikur  teilt  mit 
den  Stoikem  auch  die  Annahme  einer  himmlischen  Herkunft  des  Menschen, 
und  soll  auch  damit  hier  zimachst  nur  gesagt  sein,  dass  der  Mensch, 
wie  die  lebenden  Wesen  iiberhaupt,  atherische  Stoffe  in  sich  habe,  so 
kniipft  sich  doch  hieran,  ^hnlich  wie  bei  den  Stoikem,  die  Unterschei- 
dung  des  Edleren  und  Unedleren  im  Menschen,  welche  in  letzter  Bezie- 
hung  doch  nichts  anderes  ist,  als  ein  materialistischer  Ausdmck  fur  den 
Untersclned  des  Geistes  von  der  Materie".  Eodem  pertinere  videntur 
verba  pg.  469:  „die  Epilnireer  fuhren  den  Glauben  an  die  himmlische 
Abkunft  der  Seele  in  die  Psychologie  ein.  —  At  dubito,  num  illi  w.  ad 
animi  naturam  referendi  sint.  Etenim  aether  h.  1.  non  hominum  modo, 
sed  etiam  fmgum  et  arbustomm  pater  nominatur.  Anima  autem  extra 
formam  animalem  esse  nequit  (V  140  sq.).  Ergo  „aether"  ut  apud  Euri- 
pidem  translate  ponitur  pro  „pluvia",  unde  terra  umoris  guttas  recipit. 
Hoc  Munronem  quoque  videtur  fiigisse,  qui  quidem  de  divina  hominom 
origine  agi  recte  negat;  sed  de  anima  dici  non  videtur  negare,  cum 
^caeleste  semen"  interpretatur  „aethera"  (sc.  quem  nos  dicimus)*). 
Etiam  Gn.  illa  ductus  opinione  desiderare  videtur  qui  aether  patrem  se 
praebeat.  —  Mihi  sententia  huius  loci  eadem  videtur  esse  atque 

I  250  sqq.  .  .  pereunt  imbres,  ubi  eos  pater  aether 

in  gremium  matris  terrai  praecipitavit : 

at  nitidae  surgunt  fmges  .  .  ., 
quem_quidem  locum  Bockemuellero  non  assentior  explananti  „der  vater- 
Iiche  Ather  hat  den  Regen  entsandt,  sobald  er  aus  den  hoheren  Regionen 
der  Atmpsphare  kommt  und  sich  mit  feurigen  Substanzen  (elektri- 
schen  Atherteilchen)  gesattigt  hat", 
et  II  871  sqq.: 

videre  licet  vivos  existere  vermes 
stercore  de  taetro,  ]iutorem  cum  sibi  nacta  est 
intempestivis  ex  imbribus  umida  tellus, 

ubi  Bockemuelleras  non  magis  recte  „intempestivos  imbres"  interpretari 
mihi  videtur  „Gewitter8chauer  im  Unterschiede  von  Landregen ;  jene 
enthalten  in  ihren  elektrischen  Stoffen  Atherteilchen"*.  Neque 
enim  quidquam  aliud  me  iudice  his  locis  dicitur  quam  aqua  et  terra 
homines  feras  fruges  procreari.  —  In  Pacuvii  tamen  fr.  VI  (Ribb.)  quod 
est  ex  Chryse  fabula: 

V.  86  Hoc  vide  circum  supraque  quod  complexu  continet 
87  Terram 


*)  every  thing  .  .  .    comes   from   the   mfogling   of   the  elements  of  e  t  h  e  r   and 
eartb  pg.  455. 

FaM  fitytaTr!  xal  Jwg  Ai&^g^ 
o  ftiv  dvd-Qtontov  *a\  &(tov  YtviitOQ.^ 
^  S^  vyQo^oXovg  azafovag  vovtag 
TtaQaSt^afJtivtj  xixiti,  &vt]tovg, 
itxiii,  Si  ^OQav  (fvXa  ii  &>]Qcov 
o&tv  ovx  dStxcog 

flllTtJQ    JldvTOJV    VtVOfHOtat.    . 

XWQi^  S^  oTCiao) 

Ta  fitv  ix  yaCag  ^vvx^  tig  Yalur, 
id  <J'  djf'  oidtQtw-  ^Xaarcvra  yov^g 
tig  ovQavtov  xdXtv  ijX&t  jcoXov 
&v^axtt  S'  ovSiv  T(iov  ytyvoftivtov, 
StaxQtvofitvov  S*  aXXo  nQog  aXXov 
flOQ(p^V  iTtQav  iTciStt^tv. 

Sed    transeamus    ad    alterum    locum,    quo    haec    sententia 
recurrit : 

V  795.  6 

linquitur  ut  merito  maternum  nomen  adepta 

terra  sit,  e  terra  quoniam  sunt  cuncta  creata. 
Hi'w.,  quibus  Gn.  eumque  secutus  To.  „argumentationem  inter- 
rumpi"  censent,  antecedentibus  duobus  paene  flagitari  mihi  viden- 
tur.  Etenim  „terram  esse  matrem  rerum,  non  mare  aut  caelum", 
quod  confirmaretur  causa  erat  nuUa,  quoniam  terrae  notio  in  ante- 
cedentibus  sine  ulla  vi  ponitur  (dicitur  ita:  primum  terram  sus- 
tulisse  herbas  virgultaque,  inde  loci  mortalia  saecla); 
sed  si  additur  „non  caelum  aut  mare  res  procreasse",  exspectamus 
etiam  ut  inde  concludatur  „t  e  r  r  a  igitur  mater  est ').  Cuius 
sententiae  formam  „Iinquitur  ut  terra  merito  matemum  nomen 
a  d  e  p  t  a  s  i  t"  —  in  qua  Gn.  oflFendit  —  satis  defendi  puto  simili, 
quae  exstat  IV  160 


89  Id  quod  nostri  caelum  memorant,  Grai  perhibent  aethera: 

90  Quidquid  est  hoc,  omnia  animat  format  alit  auget  creat 

91  Sepelit  recipitque  in  sese  omnia,  ommomque  idem  est  pater, 

92  Indidem  eadem  aeque  oriuntur  de  integro  atqne  eodem  occidunt, 
ut  in  vv.  Lucretii  V  318  sqq.,  qui  illis  similes  sunt,  Bcaelum"  sive  Baer" 
significatur;  quem  dicit  Pacuvius,  negat  Lucretius  omnia  creasse.  (Aliter 
etiam  naether"  accipiendus  est  in  Facuvii  fragm.  YII  eiusdem  fabulae 

V.  93  Mater  est  terra:  ea  parit  corpus  animam  aeter  adiugat, 
quo  V.  aer  dici  videtur  genuisse  solam  animam). 
1)  cf  n  1150  sqq.:  tellus 

vix  animalia  parva  creat,  quae  cuncta  creavit 
saecla  .  .  . 

haud,  ut  opinor,  enim  mortalia  saecla  supeme 
aurea  de  caelo  demisit  funis  in  arra, 
nec  mare  nec  fluctus  plangentis  saxa  crearunt, 
sed  genuit  tellus  eadem  quae  nunc  alit  ex  se. 

ut  merito  celer  his  rebiis  dicatur  imago. 
Sed  si  w.,  quos  tractamus,  non  ab  interpolatore  e  w.  V  821.  2 
sumpti  sunt,   iam   non    licebit    negare   primo   loco   eos   primitus 
scriptos  esse. 

I  146—48  =  n  59—61  =  III  91  —  93  =  VI  39—41 

Hunc  igitur  terrorem  animi  tenebrasque  necessest 

non  radii  solis  neque  lucida  tela  diei 

discutiant  sed  naturae  species  ratioque 
(Gn.  69  sqq.,  To.  552,  Br.  202). 
Hos  w.  Gn.  in  I.  I  a  Lucretio  abiudicat  eandemque  sententiam 
Sauppius  videtur  amplexus,  ind.  lect.  Gott.  1880  pg.  13.  Pro 
causis  affert  ille  primum,  quod  verba  „hunc  terrorem  non  radii 
solis  neque  lucida  tela  diei  discutiant  necessest"  non  ha- 
beant  quo  spectent,  nisi  praecedant  verba,  quae  ceteris  locis  prae- 
cedunt  „velutipueri  intenebris,  sic  nos  in  luce  timemus".  Negat 
enim  ea  referri  licere  ad  w.  132.  33  —  id  quod  Br.  et  Stueren- 
burgius  voluerunt  —  quoniam  terror  aegrotorum  et  somniantium 
ne  naturae  quidem  specie  peUi  possit.  At  reputemus  Lucretium 
sibi  proposuisse  ut  pectora  liberaret  a  superstitione  aliisque  vanis 
cnris:  iam  exponit  in  fronte  quasi  totius  carminis  homines,  in 
somnis  et  vigilantes,  sanos  et  aegrotos,  sollicitari  maxime  simula- 
cris  mortuorum,  quos  vivere  credant.  Quid  quaeso  haec,  si  hunc 
terrorem  pellere  non  potest  ? .  Certe  hoc  se  posse  aut  confisus  est 
aut  promisit,  nisi  ipse  consilium  carminis  irritum  facere  voluit. 
Non  quidem  aegrotis  ipsis  et  somniantibus  terror  adimi  potest, 
at  eius  timor,  qui  somnia  deorum  occultae  mentis  indicia 
pntat,  dispellitur,  cum  rationem  eorum  perspiciat;  neque  omnino 
is,  qui  persuasum  habet  vana  esse  illa  simulacra,  in  somnis  eis 
angi  solet.    Nam 

„quibus  in  rebus  multum  sumus  ante  morati 

in  somnis  eadem  plerumque  videmur  obire"  IV  963.  65. 
Vereor  tamen  ut  ita  sententiam  huius  loci  recte  reddamus, 
potiusque  crediderim  „hunc  terrorem  animi"  146  significare 
„terrorem,  de  quo  ante  dixi",  non  „certum  illum,  quo 
qui  morbo  adfecti  somnoque  sepulti  sunt  vexantur",  verba  au- 
tem  „non  radii  sofis  nec  lucida  tela  diei"  scripta  esse  eorum 
causa  quae  antecedunt  „terrorem  animi  teuebrasque";  cf. 
V  49.  50 

haec  .  .  .  qui  cuncta  subegerit  ex  animoque 
expulerit  dictis,  non  armis  .  .  . 

Alterum  Gneissii  argumentum,  quod  „cuius"  149  respiciat  ad 
vocem  „carmine"  143,  recte  iam  To.  refutavit,  cum  pronomen 
illud  referret  ad  „naturae  species  ratioque" ;  sed  fortasse  ne  haec 
quidem  verba  audiuntur  neque  aliud  quidquam  v.  149  dicitur  nisi 

hoc:  „atque  principium  hinc  petam".    Itaque  quoniam  oflFensiones 
non  exstant,  versus  retineri  censemus. 
Excipiuntur  eis 
w.  II  55—58  =  III  87—90  =  VI  35—38 
nam  veluti  pueri  trepidant  atque  omnia  caecis 
in  tenebris  metuunt,  sic  nos  in  luce  timemus 
interdum  nilo  quae  sunt  metuenda  magis  quam 
quae  pueri  in  tenebris  pavitant  finguntque  futura. 
Hunc  igitur  terrorem  cett. 

(Gn.  19  sq.,  To'.  545,  Br.  202). 

Totam  hanc  complexionem  Gn.  assentiente  Tohtio  in  11.  11  et  III 
eliminare  studet.  V.  II  55  ait  quae  particula  ,,nam"  inducan- 
tur  non  confirmare  antecedentia,  sed  eis  esse  consequentia.  At  etsi 
non  nascitur  ex  timore  ignorantia,  tamen,  quoniam  illius  causa  est, 
ex  eo  cognoscitur  sive,  id  quod  idem  valet,  timor  indicat  ignoran- 
tiam  (Furcht  beweist  Unwissenheit,  weil  sie  daraus  hervorgeht). 
lam  interpretatio  aperta  est:  Religiones  pelli  nequeunt  armis 
opibus  (37—42);  quodsi  ita  pelli  nequeunt  (43—46),  quid  dubitas 
quin  ratione  possint  sive  quin  haec  sit  rationis  egestas  (cf.  Hoer- 
schelmannus,  act.  soc.  phil.  Lips.  V  pg.  29)?  Omnis  enim  vita 
laborat  in  tenebris  (ignorantia)  (47  —  54)  nam  —  i.  e.  hoc  apparet 
inde  quod  —  ut  pueri  .  .  .  interdum  timemus  quae  .  .  .  In  hac 
confirmatione  „omni8  vita  laborat,  nam  interdum  timemus 
quae"  non  oflFendes ,  dummodo  vocem  „interdum"  recte  iungas : 
„timemus  quae  interdum  non  magis  metuenda  sunt  quam  quae 
pueri  pavitant"  i.  e.  timemus  interdum  vana.  sic  I  817.  8  v. 
pg.  20  sq. 

eadem  magni  refert  primordia  saepe 
cum  quibus  et  quali  positura  contineantur. 
n     954  sq.  fit  quoque  uti   soleant  minus  oblato   acri- 

ter  ictu 

reliqiii  motus  vitalis  vincere  saepe. 
IV  1218  sq.  fit  quoque  ut  interdum  similes  existere  avorum 

possint  et  referant   proavorum  saepe   figuras 
V  1231  sq.  violento  turbine  saepe 

correptus  nilo  fertur  jaainus  ad  vada  leti 
VI    130  sq.  nec  mirum,  cum  plena  animae  vensicula  parva 

s  a  e  p  e  det  hautparvum  sonitum  displosa  repente. 
VI    489  sq.  haut  .  .  .  mirumst,  si  parvo  tempore  saepe 

tam  magnis  nimbis  tempestas  atque  tenebrae 

coperiunt  maria  .  .  . 
VI     639  sq.  nunc  ratio  quae  sit,   per  fauces  montis  ut  Aetnae 

expirent  ignes  interdum  turbine  tanto, 

expediam. 

VI  714         Nilus  .  .  rigat  Aegyptum  medintD  per  saepe 

calorem. 

VI  800  sq.  solio  ferventis  aquai 

quam  facile  in  medio  fit  uti  des  saepe  ruinas. 

V19108qq.  '        catenam 

saepe  ex  anellis  reddit  pendentibus  ex  se. 
quinque  etenim  licet  interdum  pluresque  vi- 

dere  .  . 

VI  974  sq.  subus  acre  venenumst; 

quod  nos    interdum   tam    quam    recreare 

-    videtur. 
pariter  accipio  w.  VI  33  sq. 

genus  humanum  frustra  plerumque  probavit 

volvere  curarum  tristis  in  pectore  fluctus. 
Sed  haec  exempla  sufficient,  ut  etiam  eo  de  quo  dicimus  loco 
„interdum"  ad  solum  obiectum  quod  est  „niIo  quae  sunt  metuenda 
magis  .  ."  referre  liceat.  —  Restat  ut  dicamus  de  triplici 
significatione  vocis  „teuebrae"  (54  =  ignorantia,  55.  58  = 
caligo  noctis,  59  =  angor).  Negare  hanc  variationem  mole- 
stam  esse  nihil  attinet;  argumenta  autem  eius  iudicii  vix  ulla 
investigabis.  Itaque  satis  habeo  monuisse  poetam  ipsum  illas 
notiones  fortasse  non  omnes  subtiliter  distinxisse  (54  vita  laborat 
in  tenebris,  59  terrorem  animi  tenebrasque)  atque  duas  quidem 
etiam  iu  vv.  VI  35 — 41,  qui  non  tentantur,  discernendas  esse 
(cf.  Br.  qui  adhibet  vv.  ni  449 — 52).  Certe  propter  hanc 
solam  rem  nemo  illos  w.  expunget.  6n.  ipse  cnm  emenda- 
tori  eos  tribueret,  «^te  eis  prooemium  cum  disputatione  iungi 
sensit.  Sed  non  emendator  eos  scripsit,  Qui  qnidem  prooemium 
libri  VI,  eisdem  versibus  conclusum,  a  Lucretio  absolutum  esse 
concedit  —  hoc  autem  concedunt  omnes  — ,  ei  antecedentium 
exordia  ab  emendatore  suppleta  esse  contendenti  fidem  recte  dene- 
gabimus. 

Etiam  libri  III  prooemium  deletis  illis  versibus  (87 — 93) 
truncaretur.  Qua  nisi  fallor  causa  motus  Goebelius  (1.  1.  pg.  27), 
cui  assentitur  Br.,  ibi  w.  quatuor  tantum  priores  ad  interpola- 
torem  retulit.  Sed  hoc  non  magis  probaverim.  Neque  enim 
„interdum"  h.  I.,  quamquam  antecedunt  (v.  37  sqq.)  „metu8  qui 
turbat  funditus  humanam  vitam  ab  imo,  omnia  suffundens 
mortis  nigrore,  neque  ullam  esse  voluptatem  liquidam  puramque 
relinquit"  magis  displicet  quam  in  I.  11.  Gravius  illud  quidem 
videtur  quod  ante  hos  vv.  de  certo  mortis  timore  dicitur,  in  ipsis 
autem  in  universum  de  rebus  non  metuendis.  Sed  quis  non 
extemplo  sententias  ita  conectet :  homines  Acheronta  vitare  petentes 
saepe  iam  patriam  et  parentes  prodiderunt ;  timemus  enim  in  morte 
aetemas  poenas  (I  111)  aliasque  formidines,  quae  non  magis  me- 

tuendae  sunt  qnam  quae  pueri  in  tenebris  pavitant?  Quod  si 
probatur,  illi  vv.  h.  1.  vix  magis  offendunt  quam  in  1.  VI.  (35 — 41), 
ex  quo  in  hunc  translati  esse  dicuntur.  Etenim  si  accuratius 
inquiremus  in  illum  locum,  hiatum  animadvertemus  inter  sen- 
tentias:  probavit  Epicurus  homines  plerumque  frustra  curarum 
fluctus  in  pectore  volvere.  nam  interdum  timemus  .  .;  qui  qui- 
dem  biatus  facile  ita  expletur:  probavit  Epicurus  homines  .  . 
timere ;  hoc  verum  est ;  nam  timemus  .  .  .  Sed  incohata  est  oratio, 
quasi  ita  continuaretur :  (probavit  E.),  cuius  ego  ingressus  vestigia 
.  .  rationes  persequor  .  .  (V  55). 

Quae  cum  ita  sint,  versus  tres  inferiores  primitus  positos 
esse  arbitror  in  1.  I,  totam  seriem  in  1.  11,  postremo  in  ultimo 
libro.  — 

Versus  omnes,  de  quibus  diximus,  Lucr.  memoriter  repetiisse 
putari  potest,  multos  etiam  ita  ut  eum  iteratio  falleret.  Restant 
duo  loci,  qui  longiores  sunt  quam  ut  hoc  probabile  sit. 

IV  217—29  =  VI  923—35.    (6n.  73,  To.  551,  Br.  207). 

(IV  221  —  variae  —  voces  volitare,  VI  927  —  varii  — 

sonitus  manare). 
Postquam  Goebelius  (quaestt.  Lucrett.  pg.  22  sqq.)  demon- 
strare  studuit  vv.  IV  218 — 29  falso  esse  repetitos,  6n.  etiam 
antecendentes  duos  216  et  17  a  Lucretio  abiudicavit;  atque  in 
hanc  sententiam  abierunt  fere  omnes.  Sed  causis,  quas  afferunt, 
non  assentior.  Contendunt  enim  a  vv.  177 — 215,  quibus  de 
simulacris  agatur,  alienum  esse  quod  fluant  a  certis  rebus  odores, 
frigus  a  fluviis,  voces  volitent  per  auras,  quoniam  odores  frigus 
voces  non  simulacra  sint.  At  utrum  effluvia,  quae  aures  nares- 
que  lacessunt,  nominentur  simulacra,  an  ea  tantum  quae  oculis 
cernuntur,  meo  iudicio  ad  rem  non  multum  facit  (cf.  tamen  IV  881 
simulacra  meandi,  IV  556  servat  vox  quaeque  formaturam 
et  figuram,  571  imago  verbi,  574  formas  verborum).  Nam  certe 
ratio  simulacrorum  eadem  ad  omnia  quaecumque  sensus  lacessunt 
effluvia  aeque  pertinet ;  conferas  e.  g.  qua  ratione  imago  de  speculo 
in  speculum  tradatur,  ut  quinque  etiam  aut  sex  simulacra  fiant 
(IV  269  sqq.  maxime  326  sqq.)  et  qui  saxa  sex  etiam  aut  septem 
pares  formas  verborum  reddere  possint  (IV  572  sqq.).  Explicandi 
ratio  est  simillima,  quod  vel  transitione  indicatur,  qua  po6ta  de 
visu  ad  ceteras  perceptiones  sensuum  tractandas  procedit  (522  sq.) : 
Nunc  alii  sensus  quo  pacto  quisque  suam  rem 
sentiat,  haud  quaqnam  ratio  scruposa  relicta  est. 
Audio  opponi :  cum  de  visu ,  odore ,  sonitu ,  cett.  sensibus 
agitur,  quid  sibi  volunt  frigus  fluviomm,  calor  solis,  aestus  unda- 
rum?  At  respiciatur  illa  quae  „in  rebus  apertis"  fiunt  effluvia 
comparationis  gratia  adhiberi  (frigus  ut  a  fluviis  et  q.  sq.  219) 
ita  ut  eis  illustretur  et  fortasse  etiam  comprobetur  omnes  per- 

ceptiones  fieri  effluviis.  Nam  „cur  frigus  calor  aestus  magis  rece- 
dant  a  fluviis  sole  undis,  quam  e.  g.  ab  olentibus  rebus  corpora, 
quae  odorem  excitant,  hiscendist  nulla  potestas"  (cf.  IV  54 — 66). 
Non  igitur  videtur  haec  pars  abhorrere  a  libro,  qui  est  de  sen- 
suum perceptionibus.  Negatur autem  eam  pertinere  ad  celerem 
motum  simulacrorum.  At  hoc  caput  absolutum  est  v.  215;  eique 
clausulae  loco  subiunguntur  w.  216.  17,  versu  autem  218  ratio 
simulacrorum,  quae  oculos  laedunt,  transfertur  ad  cetera  effluvia 
(219  fluunt  .  .  odores,  221  voces  volitant  per  auras,  222  in  os 
venit  umor  saporis);  atque  huius  quidem  partis  summa  compre- 
henditur  vv.  225  sqq.  (usque  adeo  ab  omnibus  rebus  res  quaeque 
fluenter  fertur  sine  mora  ac  requie,  quoniam  omnia  semper 
cemere  odorari  licet  et  sentire  sonare).  —  Quae  si  recte  expo- 
sita  sunt,  w.,  de  quibus  agimus,  in  1.  IV  suo  exstant  loco; 
quin  iustam  etiam  sedem  teneant  in  1.  VI,  nemo  umquam  dubi- 
tavit.  Hic  enim  eorum  ope  sc.  effluviis  explicatur  qui  Magnes 
lapis  ferrum  ducere  possit.  lam  quaeso  reputemus  ad  hanc 
rem  omnia  exempla  effluviorum  pariter  accommodata  esse,  vel 
potius  frigore  fluviorum  calore  solis  aestu  undarum  clarius 
demonstrari  etiam  de  ferro  effluvia  posse  recedere  quam  e.  g. 
odore  et  sonitu,  quae  effluvia  esse  illorum  demum  exemplo  in 
versibus,  quos  tractamus,  confirmatur.  Ergo  in  1.  VI  hi  vv.  non 
primitus  locum  occupaverunt ;  sed  requiri  in  eo  videntur.  Unde 
consequens  est  utroque  loco  eos  deberi  Lucretio. 

Quod  si  probatum  est,  in  w. 

I  926—50  =  IV  1—25 
(I  950  qua  constet  compta  figura,  IV  25  ac  persentis  utilitatem), 
de  quibus  cum  ipsi  decertandi  rationem  non  praebeant  diu  dissen- 
tiunt  homines  docti,  non  diutius  remorandum  est.  Etenim  si  eis 
in  quos  inquisivimus  versibus  Lucr.  revera  bis  in  diversis  argu- 
meutis  usus  est,  cur  hos  iterare  dubitarit,  causam  vix  indagabis. 
Non  quidem  sicut  illi  inserviunt  ipsi  disputationi ;  sed  si  exordium 
libri  VI  a  Lucretio  perfectum  est  (cf.  pg.  47),  etiam  libri  IV 
exordium  ab  eo  perscriptum  esse  coUigi  licet.  In  1.  I  tamen  illos 
w.  prlmitus  locum  habuisse  non  per  se  tantum  probabile  est,  sed 
difficile  perspicitur,  cur  versus,  semel  apte  positi  in  fronte  libri  IV, 
postea  inserti  sint  in  alium  librum,  ubi  non  perturbant  quidem 
disputationis  ordinem,  nequaquam  tamen  flagitantur;  contra  qui 
factum  sit  ut  poeta  in  materia  non  tam  poetica  quam  philosopha 
„qUae  plerimique  videtur  tristior  esse"  eos  primo  cursu  intexeret 
in  1.  I  nemo  opinor  non  persentiet. 

Haec  fere  sunt  in  carmine  Lucretiano  iterata.    Quae  quoniam  * 
Lucretio  vindicanda  esse  nobis  videntur,   plerisque  autem  criticis 
displicent,  neque  iniuria,  si  ad  severiores  venustatis  leges  exiguntur, 

iam  denno  suscipimus  quaestionem ,  qnam  ante  commentationem 
ipsam  reposmmus:  nnm  probabile  sit  in  perpoliendo  carmine 
poetam  ea  remoturum  fuisse.  Quae  ipsum  videntur  fefellisse,  de 
eis  non  est  quod  copiosius  dicam;  sed  multos  w.  sciens  de  me- 
moria  repetiit.  Ne  hos  quidem  recte  dices  eum  mutaturum  fuisse, 
quoniam  diserte  interdum  priorem  locum  legentibus  in  memoriam 
revocat,  ipse  igitur  repetitionem  admisisse  censendus  est.  Ampliores 
autem  illas  versuum  complexiones,  quae  ut  ad  verbum  saepe 
concinunt  ita  evoluto  carmine  iteratae  videntur,  si  quis  eas  con- 
tendat  Lucretium  in  aliam  formam  coacturum  fuisse,  non  multa 
habeo  quae  opponam.  Emendatori  vero  ne  eae  quidem  tribuen- 
dae  videntur.  Nam  quamquam  incommoda  orationis,  quorum  ali- 
quot  indicavimus,  embolia  infirmo  plerumque  vinculo  cum  carmine 
iuncta,  argumenta,  quorum  alia  sunt  minus  constanter  ad  finem 
perducta,  alia  in  iustum  ordinem  non  redacta,  luculenter  docent 
carmen  non  ocfinibus  numeris  absolutum  esse,  tamen  et  disputa- 
tiones  et  prooemia  ea  qua  nunc  exstant  forma  concepta  sunt  a 
Lucretio, 


Gapnt  n. 

De  ratione  quae  intercedit   inter 
Lucretium  et  Bpicurum. 

Woltjerus  (Lucretii  philosophia  cum  fontibus  comparata, 
Groningae  1877)  extra  dubitationem  posuit  Lucretium  non  modo 
in  universum  Epicuri  doctrinam  reddere,  sed  singula  etiam  ab  eo 
petivisse  argumenta.  Sed  quod  discrimina  statuit,  quibus  Lucr. 
magistri  philosophiam  contaminarit,  eaque  orta  esse  contendit  inde 
quod  Lucretius  eius  mentem  non  satis  perceperit,  ultra  verum  pro- 
gredi  mihi  videtur. 

Epicurum  ait  pg.  100  sq.  (cf.  pg.  178)  congruenter  cum 
philosophiae  snae  fundamento  statuisse  libertatem  voluntatis,  Lucre- 
tium  (pg.  99)  inconstanter  in  1. 11  docere  voluntatem  esse  liberam, 
contra  in  1.  IV  eam  suam  habere  causam,  ergo  non  esse  liberam. 
Milji  Lucretius  de  hac  re  neque  secum  videtnr  pugnare  neque  a 
magistri  sententia  aberrare.  Cui  quidem  quid  placuerit  acciu-atius 
perscmtari  non  opus  est.  Omnes  enim  scriptores  confirmant  testi- 
monium  Diogenis  Laert.  qui  X  33  tradit  eum  voluisse  „to  nag  ^/tag 
udianoiov  that  i.   e.  voluntatem  esse  liberam.     Cuius  libertatis  ei 

erat  finis  „ut  ilecessitatem  effugeret"  (Cic.  de  nat.  deor.  I  25,  69), 
,cau8a  efficiens  sive  condicio  declinatio  atomornm  (Cic.  de  fato  10, 
22,  3).  Sententiae,  quam  adumbravi,  non  adversantnr  fragmenta 
Herciilanensia ;  nam  quod  Gompertins  (Neue  Bruchstiick  Epikurs, 
Wien  1876)  ex  eis  eruisse  sibi  videtur:  „Epikur  war  nicht  .  .  . 
Indeterminist ;  er  war  ein  Gegner  des  Fatalismus  nicht  des  Deter- 
minismus",  ex  eis  posse  demonstrari  iam  Zellerus  negat  (Phil.  d. 
Griech.  in  1,  424  adn.  4).  —  Concinunt  cum  illa  sententia 
quae  Lucr.  in  I.  II  disputat.  Woltjerus  ipse  (pg.  100)  citat 
w.  277  sq.: 

lamne  vides  igitur  quamquam  vis  extera  multos 
pellat  et  invitos  cogat  procedere  saepe 
praecipitesque  rapi,  tamen  esse  in  pectore  nostro 
quiddam  quod  contra  pugnare  obstareque  possit? 
Sed  in  1.  IV  idem  homo  doctus  iudicat  Lucretium  cogi  voluntatem 
non  liberam  esse  fateri.  „Nam"  —  ita  argumentatur  —  „si  am- 
bulare  volo,  simulacra  meandi  primum  accidere  debent:  ergo  si 
„„contra  pugnare  obstareque""  volo  vi  extimae,  quae  me  pro- 
pellit,  primum  simulacra  resistendi  in  animum  meum  pene- 
trare  debent";  qua  in  re  vereor  ne  pauluhim  lapsus  sit.  Etenim 
si  cui  simulacra  resistendi  accidere  possunt,  potest  resistere; 
quod  si  potest,  non  cogitur,  ergo  liber  est.  Sed  non  opus  est  illis 
simulacris  resistendi.  Nam  de  libertate  voluntatis  doctrina,  quae 
in  1.  II  tamquam  suo  loco  exponitur,  —  fidem  enim  ducit  ex  ato- 
monim  declinatione  —  in  I.  IV  me  iudice  non  tangitur.  Quod  ut 
probem,  res  paulo  altius  repetenda  est.  Postquam  inde  a  v.  524 
auditum  saporem  odorem  speciem  mentis  perceptiones  simulacro- 
rum  ope  expUcuit  poeta,  v.  877  eadem  ratione  incessum  declarare 
incipit.  Primum,  inquit  881,  simulacra  meandi  accidunt  animo 
nostro  eumque  pulsant  (quae  sequuntur  883.  4: 
inde  voluntas  fit:  neque  enim  facere  incipit  ullam 
rem  quisquam,  quam  mens  providit  quid  velit  ante 
ad  tempus  omitto),  ergo  animus  cum  sese  ita  commovet  ut  velit 
ire,  ferit  animae  vim  per  membra  et  artus  dissitam.  Inde  ea  pro- 
porro  corpus  ferit,  atqne  ita  tota  moles  movetur.  Praeterea  tum 
corpus  rarescit,  et  aer  mobilis  in  foramina  eius  penetrat,  et  his 
duabus  rebus  corpus  ut  navis  velis  ventoque  fertur.  —  In  his 
nihil  de  libertate  aut  necessitate.  Neque  enim  quaeritur, 
utrum  simulacris  cogamur  meare  an  eis  possimiis  resistere, 
sed  ponitur  nos  velle  ire;  de  ratione  igitur  sive  de  facultate 
meandi  agitur.  Luculenter  hoc  illustratur  navis  exemplo,  quae 
velis  ventoque  fertur.  Nam  ne  hic  quidem  quaeritur,  num 
qua  vis  navem  in  contrariam  partem  repellere  possit;  sed  hoc 
unum  affirmatur  eam  velis  ventoque  posse  provehi.  Ne  vero  inde 
efficiatur  illis  simulacris  nos  cogi  aut  voluntatem  excitari,  poeta 

ipse  videtur  prohibere.  Ut  enira  explicet  quare,  quod  cuiqne  libido 
suaserit,  extemplo  mens  id  cogitet,  fingit  (v.  797)  in  quovis  tem- 
pore  et  loco  cuiusvis  generis  simulacra  praesto  esse.  —  Sed  quia 
tennia  sunt,  inquit,  animus  ea  acute  cernere  nequit,  nisi  se  con~ 
tendit.  Opus  est  igitur  animus,  quemadmodum  oculi,  ad  ea  simu- 
lacra  se  convertat  quae  cernere  cupit.  Nam,  ut  ait  237,  in  ima- 
ginibus  causa  videtur  inesse  cernundi  neque  posse  sine  his  res 
ulla  videri.  Sunt  igitur  simulacra  condicio,  sine  qua  cogitare 
nequimus,  nec  vero  eis  cogitare  cogimur.  Cum  cogitandi  autem 
ratione  ex  Lucretii  mente  conferri  potest  ratio  meandi.  Ergo 
ne  meandi  quidem  simulacris  cogimur  procedere,  sed  cum  volumus 
ire,  ad  ea  nos  contendamus  et  paremus  necesse  est.  Quod  cum 
possimus,  ubi  volumus,  voluntas  est  libera.  —  Haec  si  recte  dis- 
putantur,  vel  ex  eo  loco  qui  ad  voliintatem  proprie  non  pertinet 
eam  esse  liberam  elici  potest.  Nonne  mira  esset  —  ut  hoc  ad- 
dam  —  interrogatio  (877)  „qui  fiat  uti  passus  proferre  quea- 
mus,  cum  volumus",  si  volentes  tamen  non  possemus?  —  Sed 
obstare  videntur  nostrae  sententiae  verba  (883):  „inde  —  i.  e. 
eo  quodsimulacra  animum  pulsant  —  voluntas  fit".  At  qui  haec 
accipienda  sint  apparet  ex  sequentibus,  quibus  confirmantur: 

neque  enim  facere  incipit  ullam 
rem  quisquam,  quam  *)  mens  providit  quid  velit  ante ; 
id  quod  mens  providet,  rei  simulacrum  est.  Nemo  igitur  ullam 
rem  sine  simulacris  facere  incipit  (cf.  V  182  sqq.).  His  confirmari 
potest  nuUa  sententia  nisi  haec :  simulacra  meandi  animum  nostrum 
pulsant:  inde  potestas  fit.  Non  quo  depravata  sit  scriptura 
quae  traditur,  sed  explicatum  habet,  dummodo  poetam  statuas  ita 
cogitasse:  simulacra  pulsant  animum:  inde  voluntas  fit,  quia  non 
sine  eis  fieri  potest  (neque  enim  facere  incipit  cett.). 

Quoniam  disputatio  libri  IV  non  pugnat  cum  eis  quae  in 
1.  H  disseruntur,  Lucretium  consentire  cum  magistro  colligi  licet. 
—  Ne  scrupulus  resideat,  pauca  addenda  sunt  de  illa  vi  abdita, 
quae  res  humanas 

opterit  et  pulchros  fascis  saevasque  secures 
proculcare  ac  ludibrio  sibi  habere  videtur  (V  1233 — 35). 
Baylio  enim  Lucr.  h.  I.  inconstanter  vim  quandam  fati  agnoscere 
visus  est;  quam  quidem  inconstantiam  eo  voluit  excusari  quod 
poeta  de  volgi  opinione  loqueretur  (cf.  Eichstad.  ed.  pg.  89  adn.) ; 
alii  (Reisackerus,  quaestt.  Lucrett.  pg.  35,  der  Todesgedanke  bei 
den  Griechen,  Trier  1862  pg.  46;  Bindseilius,  quaestt.  Lucrett. 
Tanglimi    1867   pg.    27)   hanc   inconstantiam  imminuerunt,    cum 

1)  Loco  huius  voculae,  quae  omissa  est  in  codd.,  nescio  an  substi- 
tuendum  sit  -ni". 

naturae  illam  caecam  et  abditam  vim  attribuerent;  Munro  deni- 
que  Baylii  amplexus  sententiam  illam  inconstantiam  inde  pro- 
fectam  esse  suspicatur  quod  Lucr.  commotus  sit  casibus,  qualem 
memoret  Cicero  in  Pison.  44  (M.  Marcellus,  qui  ter  consul  fait, 
summa  virtute  pietate  gloria  militari  periit  in  mari.  cf.  Liv.  ep.  L). 
—  Nulli  tamen  prorsus  adstipulor.  Nam  etiam  hoc  loco  Lucr. 
cum  exponit  unde  religio  orta  sit,  id  potissimum  agere  videtur  ut 
bominum  animos  a  metu  vindicet.  Si  iam  ipse  statueret  aut  fati 
vim  aut  naturae  abditam  vim,  quae  non  minus  pavorem  exci- 
tare  posset:  nonne  viam  sibi  obstrueret  ad  consilium  illud  exse- 
quendum,  etiamsi  populariter  diceret?  Qua  de  causa  existimo 
Lucretium  h.  1.  dicere  sicut 

VI  70  sqq.   delibata   deum   per   te   tibi  numina  sancta 

saepe  oberunt;  non  quo  violari  summa  deum  vis 
possit,  ut  ex  ira  poenas  petere  imbibat  acris, 
sed  quia  tute  tibi  placida  cum  pace  quietos 
constitues  magnos  irarum  volvere  fluctus  cett. 
Revera    igitur   illa   vis    abdita,    quam    quidem   poeta   ipse    non 
agnoscit,  etsi  —  vel  potius  eo  quod  —  fingitur,  res  humanas  opte- 
rit  usque  adeo  ut  vel  imperator  in  mari 

cum  validis  pariter  legionibus  atque  elephantis 
deos  precibus  fatiget;  qui  cum  nihilominus  intereat,  id  consilio 
quodam  et  ludibrio  sive  fati  sive  deorum  fieri  hominibus  videtur. 
(.  .  .  obterit  igitur  vis  abdita  quae  creditur,  sive  religio,  .  .  .  pro- 
culcare  autem  videtur  vis  abdita  ipsa).  Quod  si  probatur,  sen- 
tentia  huius  loci  non  ita  diversa  est  ab  ea  quae  antecedit  V  1218: 
animus  contrahitur  formidine  divum.  (cf.  I  62.  3  humana  vita 
iacebat  oppressa  gravi  sub  religione,  178.  9  nunc  religio 
vicissim  opteritur,  „optrivit"  igitur  antea  ipsa  .  .  .,  I  151  for- 
mido  mortalis  continet  omnis).  —  Quoniam  ficta  est  illa  potestas, 
voluntas  ea  non  coercetur;  recte  igitur  illi  versus  a  quaestione 
de  voluntatis  libertate  segregantur  *). 

lam  transeamus  ad  Epicuri  de  magnitudine  solis  et  limae 
sententiam,  quam  Woltjerus  pg.  125  censet  a  Lucretio  in  I.  V  non 


1)  Munro  suam  sententiam  fulcire  studet  w.  VI  29 

quid  .  .  .  mali  foret  in  rebus  mortaUbu'  passim 

quod  fieret  naturall  varieque  volaret 

seu  casu  seu  vi,  quod  sic  natura  parasset. 
Sed  quoniam  nCasus"  naturalis  dicitur,  de  fati  quadam  vi,  quae  naturae 
foedera  rumpat,  vix  licet  cogitare.  Ergo  si  forte  non  opus  sit  Lach- 
manni  emendatione,  qui  v.  31  nCausa"  reposuit,  tamen  sententia  alia 
verbis  non  videtur  subease.  Locutionibus  autem  quales  sunt  „fortuna 
gubemans"  V  107  (saepe  „natura  gubemans"),  „fiftti  protollere  fines", 
quod  ipse  poeta  interpretatur  ,,adversu8  naturae  foedera  m'ti"  V  309, 
non  alienam  praeter  naturae  vim  introduci  vix  est  quod  moneam. 

perspectam  et  pcrturbatam  esse.  Snmma  antem  ratiocinationis  est 
fere  haec:  Epicurus  observavit  solem  orientem  et  occidentem 
maiorem  videri  quam  meridiano  tempore;  itaque  suo  iure  videtur 
contendere  solis  fi^yf^og  j6  xard  t6  xax'  avio  vel  minus  esse  quam 
10  xaia  x6  ngog  ^fiag  sc.  quia  oriens  sol  maior  videtur  quam 
meridie.  Lncr.  contra  ut  illud  non  observavit,  ita  non  distinxit 
diversos  ambitus  solis,  ac  tamen  concedit  eum  posse  minorem  esse 
quam  videatur.  Quid  vero?  Distinxit  igitur  %6  fityi&og  t6  Trgcg 
^fiag  et  10  xat'  avro.  Turbasse  autem  rem  nec  Purmanno  (Jen. 
Lit.  1879,  414)  videtur,  qui  tamen  suam  sententiam  non  copiosius 
explicuit,  nec  mihi.  Non  quidem  verba  571.  2  „solem  tantum  esse 
quantus  nobis  videatur,  ut  nil  plus  aut  minus  addere  possis"  ita 
accipio  ut  Woltjerus  videtur  interpretari:  solem  tantundem  esse 
quantus  videatur,  sed  concedit  Lucr.  solem  esse  posse  paulo  maiorem 
aut  minorem;  utrum  tamen  verum  sit  ignorari,  neque  igitur  recte 
ei  aliquid  addi,  quoniam  minorem  eum  esse  aeque  sit  probabile  (cf. 
Cic.  de  fin.  I  6,  20).  Cum  his  bene  conveniunt  w.  564.  5  et 
594.  5.  Qui  sol  minor  esse  possit  illustratur  exemplo  flamma- 
rum  terrestrium ,  quae  quo  longius  aut  propius  a  nobis  absint  eo 
minores  aut  maiores  videantur  itaque  de  Epicureorum  sententia 
revera  sunt  (585 — 89,  594.  5).  Haec  mihi  plana  videntur,  quam- 
quam  solis  orientis  sive  occidentis  et  meridani  nuUa  fit  mentio. 
—  Ac  ne  Epicurus  quidem  illa  observatione  ita  usus  est,  ut  inde 
declararet  solem  (eodera  tempore)  minorem  esse  posse  quam  vide- 
retur.  Sed  si  vesperi  maior  ei  videbatur  quam  meridie,  revera 
eius  filum  voluit  mutari.  Luna  quidem  e  Lucretii  sententia  certo 
tempore  gignitur  et  deletur  sc.  quia  multa  certo  tempore 
creantur  V  731—50.  De  hac  autem  re  Lucr.  non  videtur  dissi- 
dere  a  magistro.  Ergo  de  solis  magnitudine  Epicurum  aliter  iudi- 
casse  quod  credatur  ratio  non  exstat.  (cf.  Diog.  Laert.  X.  91  t6 
.  .  .  fieyf&og  tov  ^Xiov  re  xal  iwv  XotTifSv  aarQtov  xaifi  fiev  t6 
7iQ6g  ^fiag  TijXixovTov  iaxiv  ijXfxov  tpaivtTat.  Haec  verba  Woltj. 
ipse  adhibet  pg.  124). 

Ut  Lucretium,  si  non  recedit  a  magistri  sententia,  non  licet 
colligi  hunc  adeo  serviliter  sequi  ut  etiam  praecepta  male  intel- 
lecta  ab  eo  receperit,  ita  certis  argumentis  adhuc  non  comproba- 
tum  mihi  videtur  eum  praeter  magistrum  aliis  philosophis  non 
ipsum  operam  dedisse.  Non  dixerim  aliena  plaeita  eum  intulisse 
iu  Epicuream  doctrinam,  sed  eorum  quos  memorat  philosophornm 
et  notitiam  et  impugnationem  magistro  eum  debere  demonstratum 
esse  nego.  Empedoclis  quidem  cognitionem  pogtam  hausisse  ex 
solis  Epicuri  scriptis  is  non  satis  constanter  videtur  contendere 
(Woltj.  179  sq.),  qui  Empedocli  quamvis  pauca  orationis  lumina 
deberi  non  it  infitias  (Woltj.  182.  3).  Inde  vero  quod  Lucr.  eum 
non  ex  illius  doctrinae  fundamento  impugnat  sed  Empedoclea  ele- 

menta,  qnae  anctor  volnit  esse  immortalia,  moUia  dicit  sc.  ex 
ipsius  sententia,  non  recte  effici  enm  „ne  inspexisse  qnidem  libros" 
Empedoclis,  iam  Briegerus  animadvertit  Bnrs.  Jahresb.  1877,  11  73. 

Idem  illnd  pertinet  ad  Heraclitnm  et  Anaxagoram.  De  Anaxa- 
gora  panca  addenda  sunt.  Vocem  quidem  „homoeomeriae"  ab 
Aristotele  inventam  minus  errore  deceptns  quam  dicendi  quadam 
neglegentia  ad  Anaxagoram  ipsnm  videtnr  referre.  At  non  distin- 
xit  ex  illius  mente  lu  avv&era  corpora  (velut  terram  et  aquam)  et 
1«  uTcXa  {„oiov  aoqxtt  xal  oaioiv^^),  sed  omnia  putat  constare  ex 
partibus,  quae  totis  pares  sint  (esse  dnXa).  Inde  complura  vitia 
nata  snnt.  Primnm  enim  enumerat  I  840.  41  inter  homoeomerias 
terram  et  ignem,  quae  eo  non  pertinent.  (cf.  WoUj.  pg.  30).  — 
Ossa  tamen  et  viscus  ex  panxillis  ossibus  et  visceribns  gigni  neqne 
per  iocnm  (Woltj.  31)  neque  per  errorem  dicere  videtnr  v. 
835  sq.  —  Deinde  (vv.  859 — 74)  pamm  accurate  Anaxagoram 
impugnat,  cum  convincit  omnes  res  commixtas  esse  ex  alienigenis 
partibns  e.  g.  cibos  ex  ossibus  et  venis  (ita  dicit  ex  ipsius  sen- 
tentia  non  sine  inconstantia  quadam,  cum  dicendum  sit  cibos  con- 
stare  ex  primordiis  ossium  et  venanmi).  Postremo  (vv.  875  sqq.) 
immerito  ei  exprobrat  qnod,  etsi  velit  anXu  esse  omnia,  tamen 
parum  sibi  convenienter  snmat  omnia  esse  avv^tia.  Qnod  quidem 
ipsum  recte  confutare  videtur,  quoniam  non  omnibus  rebus  omnes 
res  immixtae  latent,  sed  mnltamm  remm  semina  multis  rebns 
communia  sunt  (894 — 96). 

Prave  porro  refert  Lucr.  V  644  sqq.  Democriti  de  cnrsn  solis 
et  lunae  sententiam.  Omittitur  enim  —  id  quod  Woltj.  pg,  129 
sagacissime  emit  —  causa  cur  lunae  solis  stellamm  motns  non  pro 
simplici  ratione  distantiae  a  terra  adangescant  —  ita  ut  luna  sol 
stellae  suum  quaeque  circnlum  eodem  temporis  spatio  circumferan- 
tur  — ,  sed  stellae  et  sol,  quae  longissime  a  terra  absint,  tanto 
celerins  moveantur  quam  luna,  ut  non  sol  semel  suum  circulum 
maiorem  percurrat  quo  tempore  suum  luna,  sed  ut  stellae  lunam 
duodecies  anno  adipiscantur  quo  solem  paulo  post  eas  sequentem 
semel  praetercurrant.  (Quo  fit  —  ut  hoc  addam  —  nt  sol  idem 
spatium  anno  videatur  obire,  in  quo  luna  mensem  consumit). 
Praeterquam  quod  ratio  celerioris  motns  solis  et  stellarum  deside- 
ratur,  haec  explicatio  perspicua  est;  etsi  poeta  eam  utpote 
nixam  in  errore  sensunm  non  debuit  coUaudare.  Quodsi  Woltj. 
(pg.  183)  ex  illo  vitio  Lucretinm  concludit  sententiam  illam 
ex  Epicnri  non  ex  Democriti  scriptis  cognovisse,  non  magis 
hoc  mihi  probatur  quam  cnm  ex  discriminibns ,  qnae  inter 
Thncydidis  et  Lucretii  pestilentiae  descriptiones  intercedunt,  qnae 
mihi  quidem  accuratius  comparata  alteram  alterius  imaginem 
esse  quasi  vociferari  videntur  (cf.  Brieg.  Burs.  Jahresb.  1877 
n.  75),  Lucretium  suam  ex  Epicuri  secundario  fonte  hausisse  efficit 

(pg.  160).  Omnino  panim  veri  simile  videtur  po6tam  praeter 
magistrum  etiam  Democrito  ut  inter  reges  Anco,  inter  rerum  po- 
tentes  Scipionibus,  inter  poetas  Homero  palmam  tributurum  fuisse 
(III  1039),  si  omnem  Democriti  notitiam  scriptis  deberet  Epicuri, 
qui  nuUius  discipulus  videri  voiuit  (Zeller.  III  1,  pg.  364  adn.  2) 
et  Democritum,  quem  Ai/qoxqhov  nominavit,  tum  potissimum  appel- 
lasse  videtur  cum  placita  eius  redargueret  (Zeller.  365  adn.  3). 

Quae  disputavi  confirmari  videntur  consilio  et  dispositione 
carminis,  quae  poeta  vix  mutuatus  est  a  magistro.  Nam  etsi  forte 
Epicurus,  qui  omni  philosophia  iucunditatem  vitae  sequebatur, 
libris  37  ntQl  ytvaioag  id  maxime  egit  ut  metum  toUeret,  quem  res 
mirabiles  excitare  possent,  tamen  num  in  eis  tractarit  quae  — 
antea  ut  videtur  —  in  libris  nfQl  lov  oquv,  ntQl  tijg  iv  t^  dxofKfi 
yooviag,  ntQl  eiSaiXwv,  ntQi  voaiav  aliis  disseruit,  certe  dubium  est 
quam  maxime. 

Vita. 

Guilelmus  Lohmann  natussum  prid.  non.  dec.  a.  1858  Biele- 
feldae  patre  Guilelmo ,  quem  alterum  agenti  annum  morte  mihi 
ereptum  esse  lugeo,  matre  Emilia  e  gente  Brahe.  B'idei  addictus 
sum  evangelicae.  Primis  literarum  elementis  imbutus  gymnasium 
urbis  patriae  frequentavi,  quod  iam  tum  Nitzschio  rectore  florebat ; 
ibique,  postquam  sororis  maritum  A.  Eberhard  Magdeburgura  comi- 
tatus  per  biennium  paedagogii  Beatae  Virginis  discipulus  fueram, 
auctumno  a.  1877  maturitatis  testimonium  consecutus  sum.  Deinde 
sex  menses  Bonnae,  bis  sex  menses  Lipsiae,  quinquies  sex  menses 
Berolini  in  studia  philologa  et  philosopha  incubui. 

Docuerunt  me  homines  doctissimi  Bonnae :  Bernays,  Birlinger, 
Buecheler,  Usener;  Lipsiae:  Curtius,  Drobisch,  Hirzel,  Lange, 
Lipsius,  Overbeck,  Ribbeck;  Berolini:  Droysen,  Huebner,  Kirch- 
hoff,  Scherer,  Vahlen,  Wattenbach,  Zeller.  Lipsiae  interfui  pro- 
seminarii  exercitationibus ;  Berolini  me  admiserunt  ad  exercita- 
tiones  theodiscas  Muellenhoff,  Zeller  ad  Aristoteleas ;  praeterea  per 
biennium  sodalis  ordinarius  fui  seminarii  philologi  regii.  His 
viris  omnibus,  praecipue  Kirchhoffio  et  Vahleno  seminarii  rectori- 
bus  mihique  praeceptoribus  dilectissimis,  candidissimas  ago  gratias. 


Sententiae  controversae. 

1.  Lucretinra  I  255.  6  scripsisse  puto: 
hinc  laetas  urbes  pueris  florere  videmus, 

frondiferasque  novis  avibus  scatere  undique  silvas  (traditur: 

canere). 

2.  Argumentum   versuum   Lucr.   I    859  sqq.   integrum   mihi 
videtur  et  versus  ipsi  in  hunc  modum  distinguendi : 

quoniam  cibus  auget  corpus  alitque 

860  scire  licet  nobis  venas  et  sanguen  et  ossa, 

861  sive  cibos  omnis  commixto  corpore  dicent 
esse  et  habere  in  se  nervoruto  corpora  parva 
ossaque  et  omnino  venas  partisque  cruoris, 
fiet  uti  cibus  omnis,  et  aridus  et  liquor,  ipse 

865  ex  alienigenis  rebus  constare  putetnr. 

3.  Lucr.  II  23  parenthesis  videtur  agnoscenda  esse  nec  vero 
quidquam  mutandum: 

gratius  inter  dum  —  neque  natura  ipsa  requirit  — 
si  non  aurea  sunt  iuvenum  simulacra  .  .  . 

Item  Lucr.  lll  790  (V  134)  scriptura  librorum  servari  potest, 
si  verba  ita  distinguuntur : 

animi  natura  nequit  sine  corpore  oriri 
sola  neque  a  nervis  et  sanguine  longiter  esse ; 
790  quod  —  si  posset  enim  —  multo  prius  ipsa  animi  vis 
in  capite  aut  umeris  .  .  .  esse  |  posset. 

4.  Lucr.  n  284  legatur : 

quare  in  seminibus  quoque  i  t  e  m  fateare  necessest 
esse  aliam  praeter  plagas  .  .  .  causam  |  motibus. 

5.  Lucr.  II  982  requiritur  quod  familiaris  quidam  mihi  pro- 
posuit : 

inde  haec  ex  aliis  nusquam  consistere  ut  ausis  (traditur  ali). 

6.  Lucr.  n  292  legendum  videtur : 

sed  ne  mens  ipsa  necessum  ♦ 

intestinum  habeat   .  .  .   et  devicta  quasi  („id"  Lachm.  addidit) 

cogatur  ferre  patique, 
officit  (obficit)  exiguum  clinamen  principiorum  (traditur  „id 

fiilt"). 

7.  Plotin.  Enn.  II  1 ,  6  fntl  xal  xv  Jivxtcv  i^J  /gua^T  vdait 
orit  JiQoaylvnat  ov  y^g  nQoa^ivo(Jiivr;g  «AAa  nvxioxfjiog  ^  TC^^ewg 
verbum  XQ^^^Vi  cuius  loco  suspiceris  reponendum  esse  xQvardXJ.ftt 
(Plat.  Tim.  59,  E.),  servari  potest  (Plat.  Tim.  59,  A.  B.). 

8.  Plotin.  Enn.  I  8,  4  recipienda  est  scriptura  cod.  Monacen- 
sis  C  oiov  yirjay  SovXcoadfitvoi  fiev  ^  nitpvxs  xaxla  ipv^^g  iyyive- 
ai^ai;  sed  notio  verbi  dovXmadfitvoi  et  structura  totius  sententiae 
aliae  sunt  atque  Plat.  Phaedr.  256  B  dovXaadfieioi  ftiv  g>  xaxia 
ipvx^g  fvtyiYVfTo,  quem  locum  Plotinus  recordari  videtur. 

9.  Lucr.  non  satis  sibi  constat,  cum  docet  IV  834  sqq.  „quod 
natumst  id  procreat  usum,  nec  fuit  ante  videre  oculorum  lumina 
natum"  cett.   et  V  1028  sqq.   „utilita8  expressit  nomina  rerum  .  . 

1033  sentit  enim  vim  quisque  suam  quo  ad  possit  abuti. 

cornua  nata  prius  vitulo  quam  frontibus  extent, 

illis  iratus  petit  atque  infestus  inurget". 
Etenim  aut  procreat  vis,  quae  sentitur,  membra  —   id   quod  a 
doctrina  Epicuri  abhorret  —  aut  non  sentitur,  antequam  membra 
genita  sunt. 

10.  Lucretio  opprobrio  vertendum  est  quod  III  717  sqq.  lo- 
quitur  quasi  oriantur  animantes  ex  anima,  cum  tamen  II  865  sqq. 
recte  probarit  ex  insensibilibus  principiis  omnia  constare  (cf.  II  928). 

